title: Digimonin sivuhahmot

text: Homer Yushima on "Digimon Data Squad" -sarjassa esiintyvä mies. Hänen digimonkumppaninsa on Kamemon. Menneisyydessä Yushima ja Richard Sampson tutkivat ihmisten katoamisia ja lähtivät digimaailmaan yhdessä Spencer Damonin ja Akihiro Kuratan kanssa mutta he joutuivat palaamaan ilman Spenceriä. Spencer onnistui lähettämään Yushimalle viestin ja neuvoi tätä perustamaan Digimon Data Squad-järjestön yhdessä Sampsonin kanssa lähettämään kaikki ihmisten maailmaan ilmestyvät digimonit takaisin digimaailmaan. Myöhemmin Kamemon ilmestyi ihmisten maailmaan ja ryhtyi Yushiman digimonkumppaniksi. Yushima neuvoi säännöllisesti Marcusia ja antoi tälle ohjeita. Myöhemmin Yushima lähti digimaailmaan avustamaan muita ja kohtaamaan Merukimonin. Yushima auttoi muita pakenemaan ja yritti estää Gizumon XT:tä tuhoamasta ElDradimonia, mutta turhaan. Myöhemmin Yushima ja Kamemon tunkeutuivat sairaalaan, missä Thomasin siskoa Relenaa pidettiin ja he huomasivat että Kurata suunnitteli tekevänsä Relenasta leikkauksen avulla Bio-Hybridin. Yushima vangittiin ja hänet erotettiin Kamemonista, mutta he onnistuivat pakenemaan. Myöhemmin Yushima ja Kamemon olivat läsnä lopputaistelussa Yggdrasilia vastaan. Viisi vuotta sarjan tapahtumien jälkeen Yushima nähtiin kalastamassa seuraten edelleen ystäviään.


title: Digimonin sivuhahmot

text: Iori Hida (, ) on 9-vuotias poika "Digimon Zero Two" -sarjasta. Hän on joukosta nuorin ja vakavin. Iorin digimonkumppani on Armadimon. Iorilla on sekä Koushirolta peräisin oleva Viisauden että Joen Luotettavuuden Tunnus. Iorin japaninkielinen ääninäyttelijä oli Megumi Urawa, englanninkielinen ääninäyttelijä Philece Sampler ja suomenkielinen ääninäyttelijä Jan Lindroos.


title: Digimonin sivuhahmot

text:
Iori on joukosta nuorin, mutta hän on vakava, kypsynyt ja rauhallinen.
Iori harrastaa kendoa. Hänen valmentajansa on Chikara Hida, joka on Iorin isoisä. Iorin isä Hiroki kuoli Iorin ollessa pieni; Hiroki oli itse asiassa lasten viimeisen arkkivihollisen, kolmessa viimeisessä jaksossa ilmaantuneen BelialVamdemonin huijaaman Yukio Oikawan ainoa ystävä, ja he tosiasiassa "löysivät" Digimaailman.


title: Digimonin sivuhahmot

text: "Digimon Adventure tri." -elokuvasarjassa Alphamon kukisti Iorin ystävineen ja ”Pimeä Gennai” piti Ioria vankina maanalaisessa laboratoriossa kapselissa, joka ylläpiti elintoimintoja. Taichi onnistui pelastamaan Iorin, joka kolme kuukautta sairaalassa oltuaan toipui täysin.


title: Digimonin sivuhahmot

text: Iorista on tullut asianajaja. Hän on naimisissa, ja hänellä on tytär, jolla on Upamon.


title: Digimonin sivuhahmot

text: Ivan on mies "Digimon Data Squad" -sarjassa. Ivan on kansalaisuudeltaan venäläinen ja hän on lihaksikas ja hänellä on vihreät housut ja mustat saappaat ja takki. Ivan kuului Kuratan ryhmään, jotka kykenivät muuntautumaan digimoneiksi. Ivan pystyi Digivicensa avulla muuntautumaan BioStegomoniksi. Ivan esiintyi ensimmäisen kerran jaksossa 27 jossa hän taisteli DATSin jäseniä vastaan. Ivan myöhemmin osoitti ihastuneensa Yoshinoon. Yoshino onnistui lopulta kukistamaan Ivanin. Myöhemmin Kurata antoi Ivanille kyvyn muuntautua mega-tason digimoniksi BioSpinomoniksi. BioSpinomon taisteli Rosemonia vastaan ja taistelun aikana hän tappoi Yasyamonin kylmäverisesti. Rosemon onnistui lopulta kukistamaan BioSpinomonin ja palautti hänet Ivaniksi. Ivan myöhemmin tunnusti Yoshinolle liittyneensä Kuratan puolelle tienatakseen rahaa perheelleen. Ivan oli myöhemmin läsnä lopputaistelussa Yggdrasilia vastaan.


title: Digimonin sivuhahmot

text: Izumi Orimoto (engl.Zoe Orimoto), () on tyttö "Digimon Frontier" -sarjassa.


title: Digimonin sivuhahmot

text: Izumi on lapsijoukon ainoa tyttö. Hän syntyi Japanissa, mutta muutti Italiaan (Italian Digimon-dubbauksessa Izumi asui Italiassa mutta muutti Japaniin, eli toisin päin). Hän halusi ystävystyä, mutta jouduttuaan muuton takia vaihtamaan koulua niin usein, hän ei saanut mahdollisuutta. Takuya ja Junpei ovat ihastuneet Izumiin. Izumilla on lila hattu, raitapaita ja lila liivi.


title: Digimonin sivuhahmot

text: Izumilla on hallussaan AncientKazemonin Tuulen henget.Jen Katou (, ) on 10-vuotias tyttö "Digimon Tamers" -sarjassa. Jenillä on ruskeat silmät ja hiukset ja vihreä paita ja valkoiset lenkkarit. Jen pitää myös usein koiran näköistä käsinukkea kädessään. Jen asuu isänsä Hajime Katoun (englanninkielisessä versiossa Tadashi Katoun) kanssa hänen äitinsä kuoltua Jenin ollessa nuori. Jenin äitipuoli on Shizue Katou ja velipuoli Masahiko Katou. Jen kävi samaa koulua Takaton kanssa, joka oli ihastunut häneen. Jen halusi tulla digimon-kesyttäjäksi Takaton, Rikan ja Henryn lailla ja myöhemmin hänen toiveensa toteutui Leomonin ilmestyttyä ihmisten maailmaan ja ryhdyttyä Jenin digimonkmppaniksi. Jen myöhemmin lähti muiden kanssa digimaailmaan etsimään Calumonia. Beelzemonin tapettua Leomonin Jenin Digivice lakkasi toimimasta. Jen esti Gallantmonia tappamasta Beelzemonia sanoen ettei se toisi Leomonia takaisin. Jen ymmärsi väärin Leomonin viimeiset sanat kohtalosta ja uskoi kohtalonsa olla yksin. Myöhemmin D-Reaper sieppasi Jenin ja käytti tämän surua vahvistuakseen ja lähetti ykkösagenttinsa Jeniksi naamioituneena tarkkailemaan Takatoa, Henryä ja Rikaa. Lasten huomattua tämän he yrittivät pelastaa Jenin tämän vankilasta ja Beelzemon melkein onnistui tässä, mutta Jen epäröi liian kauan, jolloin D-Reaper muuntautui Mother D-Reaper -muotoon Jenin surun myötä. Gallantmon Crimson Moden tuhottua D-Reaperin ykkösagentin ja palauduttua Takatoksi ja Guilmoniksi he pystyivät lopulta vapauttamaan Jenin ja pelastamaan hänet. Jen pääsi eroon masennuksestaan ja antoi Impmonille anteeksi Leomonin kuoleman. Myöhemmin Jen osallistui Rikan syntymäpäiville avustaen tämän isoäitiä koristeluissa. Jenin japaninkielinen ääninäyttelijä oli Yōko Asada, englanninkielinen ääninäyttelijä Bridget Hoffman ja suomenkielinen ääninäyttelijä Emilia Korenius.


title: Digimonin sivuhahmot

text: Jeremy Tsurgi on 12-vuotias poika "Digimon Fusion" -sarjassa. Jeremy harrastaa kendoa ahkerasti. Jeremy joutui yhdessä Angien kanssa digimaailmaan seurattuaan Mikeyta. Jeremy käytti usein aseenaan Rare Star Swordia, joka oli Starmonista ja Pickmoneista muodostunut tähtimiekka. Island Zonella Jeremy käytti tähtimiekkaa ajaakseen lauman Divermoneja pois Mantaraymonien kimpusta. Lake Zonella Mikeyn menetettyä tajuntansa hetkeksi Jeremy komensi tämän armeijaa taistelussa IceDevimonia vastaan. Myöhemmin Knightmon pelasti Jeremyn Daipenmonilta. Jeremy myöhemmin pelasti Angien Laylamonilta PawnChessmonin keihään avulla. Myöhemmin Tactimonin hyökättyä Mikeyn ja Christopherin kimppuun Bagramon avasi portaalin, jonka kautta Mikey, Tactimon, Angie ja Jeremy palasivat ihmisten maailmaan. Myöhemmin OmniShoutmonin tuhottua Tactimonin Mikey palasi digimaailmaan Angien ja Jeremyn jäätyä ihmisten maailmaan. Myöhemmin Jeremy avusti Mikeyta taistelussa MegaDarknessBagramonia vastaan. Vuotta myöhemmin mystinen kellokauppias antoi Jeremylle oman Fusion Loaderin ja Mikey antoi Jeremylle Ballistamonin ja Deputymonin avustamaan taistelussa Quartzmonia vastaan. Myöhemmin Ballistamon ryhtyi Jeremyn digimonkumppaniksi.


title: Digimonin sivuhahmot

text: Jeremyn japaninkielinen ääninäyttelijä on Daisuke Kishio ja englanninkielinen ääninäyttelijä Derek Stephen Prince.


title: Digimonin sivuhahmot

text: Junpei Shibayama (, ) on poika "Digimon Frontier"-sarjassa. Hän on joukosta vanhin.


title: Digimonin sivuhahmot

text: Sarjan alussa Junpei oli mustasukkainen Takuyaa kohtaan, kun Tomoki Himi piti Takuyaa sankarinaan, ja että Takuyalla oli enemmän Digimon-muotoja. Junpei on ihastunut Izumiin, mutta Junpei ei saanut kylläkään vastakaikua. Junpeilla on sininen puku.


title: Digimonin sivuhahmot

text: Junpeilla näyttää olevan salainen yksin jäämisen pelko – kuitenkin hän oli ihmisten ympäröimä, mutta hänestä tuntui, ettei hänellä ole siltikään oikeata ystävää.


title: Digimonin sivuhahmot

text: Junpeilla on hallussaan AncientBeetlemonin Ukkosen henki.Kazu Shioda () on 10-vuotias poika "Digimon Tamers" -sarjassa. Hänen kumppanidigimoninsa on Guardromon. Kazulla on sininen T-paita, jossa on Luotettavuuden Tunnusta muistuttava kuva. Kazu on Takaton läheinen ystävä. Takato voitti Kazun digimonkorttipelissä, mistä Kazu hämmästyi. Myöhemmin Kazun nähtyä Guilmonin hän juoksi karkuun. Myöhemmin taistelussa Indramonia vastaan Kazu antoi Takatolle itse tekemänsä Sinisen Kortin, jonka avulla Growlmon muuttui WarGrowlmoniksi ja kukisti Indramonin. Myöhemmin Kazu lähti Takaton, Henryn, Rikan ja Kentan kanssa Digimaailmaan oman kumppanidigimonin toivossa. Myöhemmin Kazu joutuu Rikan ja Kentan kanssa erilleen muista ja kohtaa Jijimonin ja Babamonin ja ystävystyy heidän kanssaan. Myöhemmin Kazu kohtaa Ryo Akiyaman, joka oli hänen idolinsa. Myöhemmin Gekomonien kylässä Kazu kohtaa Andromonin, joka dedigivoitui Guardromoniksi hävittyään taistelun Orochimonille. Orochimonin tuhouduttua Digivice ilmestyi Kazun eteen ja Guardromon ryhtyi Kazun digimonkumppaniksi. Taistelussa Beelzemonia vastaan Kazu pelasti Gallantmonin Guardromonin hyökkäyksen avulla, jolloin Gallantmon kykeni kukistamaan Beelzemonin. Taistelussa D-Reaperia vastaan Kazu ja Guardromon pelastivat lukuisia poliiseja D-Reaperin agenttien hyökkäyksiltä ja myöhemmin auttoivat ystävänsä pois D-Reaperin sisältä. Kazu myöhemmin hyvästeli Guardromonin, joka palasi Digimaailmaan Kapurimonina. Myöhemmin taistelussa Locomonia vastaan Kazu ja Guardromon jahtasivat Locomonia junavaunulla yhdessä Henryn ja Kentan kanssa ja taistelivat Parasimoneja vastaan. Myöhemmin Kazu ja Guardromon osallistuivat Rikan syntymäpäiville. Kazun japaninkielinen ääninäyttelijä oli Yukiko Tamaki, englanninkielinen ääninäyttelijä Brad MacDonald ja suomenkielinen ääninäyttelijä Kasper Kaijanen.


title: Digimonin sivuhahmot

text: Keenan Crier on 10-vuotias poika "Digimon Data Squad" -sarjassa. Hänen kumppanidigimoninsa on Falcomon. Keenan oli vahingossa joutunut digimaailmaan jo vauvana ja Frigimon ja Merukimon olivat kasvattaneet hänet ja Falcomon ryhtyi hänen suojelijakseen ja digimonkumppanikseen. Kuratan hyökätessä digimaailmaan hän tuhosi Frigimonin, mikä sai Keenanin vihaamaan ihmisiä ja päätti suojella digimaailmaa heiltä. Keenan hyökkäsi DATSin jäsenten kimppuun heidän saavuttua digimaailmaan ja kehitti Falcomonin Peckmoniksi, joka kukisti GeoGreymonin, Gaogamonin ja Sunflowmonin. Tämän jälkeen Treemon ilmestyi heille ja nuhteli heitä siitä että heidän taistelunsa oli vaarantanut hänen hoidossaan olevia Nyokimoneja. Gotsumonin hyökättyä heidän kimppuun kivisateella, Keenan pakeni paikalta Peckmonin kanssa. Myöhemmin DATSin jäsenten kukistettua MetalPhantomonin, Keenan avusti Norsteinia saamaan lääkkeen Yoshin virustautiin. Keenan kertoo Marcusille menneisyytensä ja ettei hän voi antaa ihmisille anteeksi. Myöhemmin Keenan joutui ihmisten maailmaan vastoin tahtoaan ja kohtasi oikeat vanhempansa. Hagurumon vangitsi Keenanin äidin Michellen lelurobotin sisään, mutta Keenan pelasti hänet Falcomonin avulla. Keenan saa myös tietää että hänellä on pikkusisko Ruka. Keenan myöhemmin pelastaa perheensä kuulusteluilta ja karkaa Falcomonin kanssa. Myöhemmin Keenan avusti DATSin jäseniä taistelussa Boarmoneja ja Pteramoneja vastaan. Keenan myöhemmin lähti DATSin jäsenten kanssa tapaamaan Merukimonia aikeenaan saada rauha ihmisten ja digimonien välille. Kurata kuitenkin haavoittaa Merukimonia kuolettavasti Gizumon XT:n avulla ja Merukimonin loukkaantuminen saa Keenanin kehittämään Peckmonin Crowmoniksi, joka tuhoaa Gizumon XT:n Merukimonin avulla. Kuratan paettua ja valehdeltua muille DATSin jäsenten olevan pettureita heidät erotetaan digimonkumppaneistaan heidän palattua ihmisten maailmaan, mutta digimonit pakenevat ja vapauttavat ystävänsä. Keenan tapaa perheensä ennen paluutaan digimaailmaan ja he tekevät lupauksen että he ovat jälleen yhteinen perhe hänen palattuaan. Keenan ja DATSin jäsenet yrittävät puolustaa Holy Capitalia Kuratan hyökkäykseltä, mutta Kurata tuo digiporttien avulla ElDradimonin ja heidät ihmisten maailmaan ja tuhoaa ElDradimonin Gizumonien avulla. Myöhemmin taistelussa Belphemonia vastaan Keenan pystyi kehittämään Crowmonin Ravemoniksi. Myöhemmin Yggdrasilin lähetettyä Royal Knightinsa hyökkäämään ihmisten maailmaan, Keenan sai kehitettyä Ravemonin Burst modeen, joka tuhosi Leopardmonin. Myöhemmin Yggdrasilin kukistuttua Keenan hyvästeli Falcomonin, joka palasi digimaailmaan. Viisi vuotta myöhemmin Keenan meni lukioon yhdessä Kristy Damonin kanssa.


title: Digimonin sivuhahmot

text: "Digimon Fusion"in kolmannella kaudella mystinen kellokauppias kutsui Keenanin ja Ravemonin avuksi taistelussa Quartzmonia vastaan.


title: Digimonin sivuhahmot

text: Keenanin japaninkielinen ääninäyttelijä on Rie Kugimiya ja englanninkielinen ääninäyttelijä Brianne Siddall.


title: Digimonin sivuhahmot

text: Ken Ichijouji (jap. 一乗寺 賢) on fiktiivinen hahmo "Digimon Zero Two" -sarjassa. Kenin japaninkielinen ääninäyttelijä oli Romi Paku, englanninkielinen ääninäyttelijä Derek Stephen Prince ja suomenkielinen ääninäyttelijä Samuel Harjanne.


title: Digimonin sivuhahmot

text: Kenin ollessa nuori hän tunsi aina jäävänsä isoveljensä Osamun varjoon ja että vanhempansa eivät välitä hänestä, vaikka hänellä oli hyvät välit veljeensä. Eräänä päivänä Ken ja Osamu saivat digivicen, joka ilmestyi tietokoneen kautta heidän eteensä. Osamu oletti sen kuuluvan hänelle ja kielsi Keniä koskemasta siihen. Ken ei kuitenkaan totellut Osamua ja koskettuaan digiviceen Ken joutui digimaailmaan, jossa tapasi digimonkumppaninsa Wormmonin. Ken auttoi Ryo Akiyamaa kukistamaan Millenniummonin joka kuitenkin ehti ennen tuhoutumistaan istuttamaan Keniin Pimeyden Siemenen. Palattuaan Osamu torui Keniä tottelemattomuudesta ja Ken toivoi ettei Osamua olisi koskaan ollutkaan. Kenin toive toteutui yllättävällä tavalla kun Osamu kuoli auton ajettua hänen ylitseen. Ken tunsi syyllisyyttä tapahtuneesta. Hetkeä myöhemmin Ken sai salaperäisen sähköpostiviestin (jonka lähettäjäksi paljastui myöhemmin Yukio Oikawa), joka neuvoi Keniä käyttämään Digiviceä paetakseen syyllisyyttään. Ken joutui Pimeyden Merelle, jossa hänen digivicensä muuttui mustaksi digiviceksi.


title: Digimonin sivuhahmot

text: Pimeyden Siemenen myötä Kenistä tuli lapsinero, joka menestyi kaikessa opiskelemassaan. Kenistä tuli apaattinen yhteiskuntaa kohtaan ja hän alkoi halveksia kaikkia ihmisiä, kuten vanhempiaankin. Archnemonin korruption ansiosta Kenistä tuli Digimon-keisari, ja hän alkoi alistaa digimaailmaa valtaansa pimeillä renkailla, jotka toimivat samalla tavalla kuin Devimonin mustat rattaat. Ken loi myös Pimeitä Torneja, joista Archnemon pystyi luomaan digimoneja hiustensa avulla. Ken joutui useisiin konflikteihin valittujen lapsien kanssa, jotka vapauttivat digimoneja Digimon-keisarin vallasta ja tuhosivat pimeitä torneja. Ken onnistuu kehittämään vangitsemansa Agumonin pahan spiraalin avulla MetalGreymoniksi jonka lapset kuitenkin onnistuvat vapauttamaan. Ken luo muiden digimonien osista Kimeramonin, joka kääntyy kuitenkin Digimon-keisaria vastaan. Lapset onnistuvat tuhoamaan Kimeramonin Wormmonin annettua voimansa Magnamonille, mutta Wormmon kuoli Kenin käsivarsille. Ken tajusi julmuutensa ja palasi takaisin ihmisten maailmaan. Myöhemmin herättyään koomasta Ken palasi Digimaailmaan ja kohtasi Leafmonin, Wormmonin Fresh-muodon. Ken alkoi auttaa valittuja lapsia tuhoamaan pimeistä torneista luotuja digimoneja.


title: Digimonin sivuhahmot

text: Myöhemmin Yukio Oikawa vangitsi Kenin ja poisti hänestä Pimeyden Siemenen ja istutti sen muihin kaappaamiinsa lapsiin. Kenin kukistettua Daemonin, valitut lapset yrittivät estää Oikawaa avaamasta portaalia Digimaailmaan. Oikawan avattua portaalin, hän ja muut lapset joutuivat erikoiseen paikkaan, joka ei ollut digimaailma. Valitut Lapset kohtasivat Vamdemonin haamun, joka erkani Oikawasta ja muuntautui BelialVamdemoniksi. Lapset onnistuvat kuitenkin kukistamaan BelialVamdemonin ja Oikawa muuttaa itsensä dataksi. BelialVamdemonin tuhon myötä Pimeyden Siemen ei enää vaikuttanut muihin lapsiin.


title: Digimonin sivuhahmot

text: "Digimon Adventure tri." -elokuvasarjassa Alphamon kukisti Kenin ystävineen ja ”Pimeä Gennai” piti Keniä vankina maanalaisessa laboratoriossa kapselissa, joka ylläpiti elintoimintoja. Taichi onnistui pelastamaan Kenin, joka kolme kuukautta sairaalassa oltuaan toipui täysin. Pimeä Gennai käytti elokuvasarjan aikana 14-vuotiaan Kenin ulkomuotoa Digimon-keisarin vaatteissa liikkuessaan ihmisten maailmassa.


title: Digimonin sivuhahmot

text: "Digimon Fusion"-sarjan kolmannella kaudella mystinen kellokauppias kutsui Kenin avuksi taistelussa Quartzmonia vastaan.


title: Digimonin sivuhahmot

text: Kenistä on tullut yksityisetsivä. Hän on naimisissa Yolein kanssa ja hänellä on tytär, jolla on Poromon, poika, jolla on Minomon, ja poikavauva, jolla on Leafmon.


title: Digimonin sivuhahmot

text: Kenta Kitagawa on 10-vuotias poika "Digimon Tamers" -sarjassa. Hänen kumppanidigimoninsa on MarineAngemon. Kenta on Takaton ja Kazun hyvä ystävä. Kenta nähtyään Guilmonin ensimmäisen kerran pelästyi häntä ja juoksi karkuun. Myöhemmin Kenta lähti yhdessä muiden kanssa Digimaailmaan etsimään Calumonia. Kenta myöhemmin yhdessä Rikan ja Kazun kanssa erkani muista ja kohtasivat Jijimonin ja Babamonin ystävystyen heidän kanssaan. Myöhemmin Kenta kohtaa Ryo Akiyaman joka on hänen idolinsa. Kun Calumon vapautti voimansa kehittäen digimaailman digimonit megamuotoihinsa, MarineAngemon ilmestyi Kentan eteen ja ryhtyi Kentan digimonkumppaniksi. Taistelussa D-Reaperia vastaan Kenta ja MarineAngemon pelastavat useita poliiseja D-Reaperin agenteilta ja ystävänsä D-Reaperin sisältä. Myöhemmin MarineAngemon palasi Digimaailmaan muiden digimonien dedigivoiduttua In-Traning -tasolle. Myöhemmin taistelussa Locomonia vastaan Kenta ja MarineAngemon jahtasivat Locomonia junavaunulla yhdessä Henryn ja Kazun kanssa ja taistelivat Parasimoneja vastaan. Myöhemmin Kenta ja MarineAngemon osallistuivat Rikan syntymäpäiville. Kentan japaninkielinen ääninäyttelijä oli Touko Aoyama, englanninkielinen ääninäyttelijä Steve Blum ja suomenkielinen ääninäyttelijä Pekko Kauppila.


title: Digimonin sivuhahmot

text: Kiichi Funabashi on 10-vuotias poika "Digimon Fusion" -sarjan kolmannella kaudella. Hänen kumppanidigimoninsa on Locomon. Kiichi on samalla luokalla Tagirun kanssa ja kuuluu Digimonien metsästäjiin. Kiichi pitää rautateistä ja kuljettaa säännöllisesti Xros Heartin jäseniä Locomonilla toimien konduktöörinä. Kiichi on onnistunut nappaamaan Doggymonin ja Pumpkinmonin, jotka myivät makeisia ja nakkisämpylöitä Locomonin matkustajille.


title: Digimonin sivuhahmot

text: Kouji Minamoto () on poika "Digimon Frontier" -sarjassa.


title: Digimonin sivuhahmot

text: Kouji on joukon hiljaisin ja vetäytyvin. Sarjan alussa hän toimi muun lapsijoukon ulkopuolella yksinään, mutta tavattuaan Junpein ja Tomokin ja pelastettuaan heidät, Kouji alkoi vähitellen liikkua joukon mukana. Kun Kouji sai kännykkäänsä oudon viestin, hän oli ostamassa kukkia äitipuolelleen. Kouji meni maan alle ja meni Digimaailmaan vievään junaan.


title: Digimonin sivuhahmot

text: Koujilla on päässään huivi ja päällään sininen takki.


title: Digimonin sivuhahmot

text: Kun Kouji sai kännykkäänsä kutsun Digimaailman, hän oli ostamassa kukkia äitipuolelleen. Koujin isä oli kertonut Koujille hänen oikean äitinsä kuolleen, vaikka oikeasti tämä asui kauempana Koujin kaksoisveljen Kouichin kanssa. Kouji ja Kouichi eivät tienneet toisistaan ja tutustuivat vasta myöhemmin Kouichin liityttyä lasten joukkoon. Kuitenkin Koujista ja Kouichista tuli hyvin läheiset.


title: Digimonin sivuhahmot

text: Kouji pitää hallussaan AncientGarurumonin Valon spiritiä.Kouki Tsubasa on nuori poika "Digimon Data Squad" -sarjassa. Koukilla on mustat farkut ja sininen ja keltainen takki. Kouki kuului Kuratan ryhmään, jotka kykenivät muuntautumaan digimoneiksi. Kouki pystyi Digivicensa avulla muuntautumaan BioThunderbirmoniksi. Kouki esiintyi ensimmäisen kerran jaksossa 27, jossa hän puolusti Kurataa Keenanilta ja Crowmonilta. Myöhemmin Kouki taisteli Marcusia ja muita DATSin jäseniä vastaan BioThunderbirmonina. BanchoLeomonin opetuksen avulla Marcus onnistui kukistamaan Koukin. Myöhemmin Kurata antoi Koukille kyvyn muuntautua mega-tason digimoniksi BioDarkdramoniksi. BioDarkdramon oli voitolla ShineGreymonia vastaan, kunnes ShineGreymon onnistui GeoGrey Swordin avulla kukistamaan BioDarkdramonin, joka palautui takaisin Koukiksi. Myöhemmin epilogissa viisi vuotta sarjan tapahtumien jälkeen Kouki nähtiin ajamassa moottoripyörää ilman kypärää Yoshinon jahdatessa häntä.


title: Digimonin sivuhahmot

text: Koushiro Izumi (, engl. Izzy Izumi) on fiktiivinen 10-vuotias poika "Digimon"-sarjassa. Hän on saman ikäinen kun Mimi Tachikawa. Koushiron digimonkumppani on Tentomon. Koushiron tunnus on Tieto/Viisaus. Koushiro on luonteeltaan hyvin utelias ja kohtelias. Koushiron japaninkielinen ääninäyttelijä sarjoissa "Digimon Adventure" ja "Digimon Zero Two" oli Umi Tenjin ja elokuvasarjassa "Digimon Adventure tri." Mutsumi Tamura. Koushiron englanninkielinen ääninäyttelijä oli Mona Marshall. "Digimon Adventuren" jaksosta 27 lähtien Koushiron suomenkielinen ääninäyttelijä oli Santeri Kaleva.


title: Digimonin sivuhahmot

text: Koushiro on tietokoneasiantuntija ja käyttää paljon ajastaan etsimällä tietoa keltaisesta kannettavasta tietokoneestaan. Hänellä onkin se aina mukanaan. Koushiro on adoptoitu, hänen vanhempansa kuolivat auto-onnettomuudessa, joten hänen isänsä veli adoptoi Koushiron. Koushiro oli kuullut eräänä iltana adoptiovanhempiensa keskustelun ja saanut selville,että nämä eivät olleet hänen oikeat vanhempansa. Koushiro pakeni todellisuutta tietokonemaailmaan ja luullut, että se auttaisi häntä unohtamaan tragedian.


title: Digimonin sivuhahmot

text: Kolme vuotta myöhemmin Koushiro on 13-vuotias ja yläasteella, hän auttaa uusia valittuja lapsia aina kun pystyy.


title: Digimonin sivuhahmot

text: Koushiro tutkii Digimaailmaa. Hänellä on tytär, jonka digimonkumppani on Motimon. Koushiron kumppania ei näytetä.


title: Digimonin sivuhahmot

text: Kristy Damon on 10-vuotias tyttö "Digimon Data Squad" -sarjassa. Hänen kumppanidigimoninsa on Piyomon. Kristy on Marcus Damonin pikkusisko. Kristy ystävistyi Thomas H. Norsteinin kanssa ja pyysi että tämä saattaisi hänet ja äitinsä hänen syntymäpäivilleen. Myöhemmin Kristy löysi Piyomonin Digiegg-munan, joka kuoriutui ja muuntautui Piyomoniksi. Piyomon ystävystyi Kristyn kanssa ja ryhtyi tämän suojelijaksi. Marcus yritti pitää Kristyn ja Piyomonin poissa taisteluista mutta myöhemmin digimaailmassa Merukimon palautti Piyomonin takaisin Digiegg-munaksi jonka seurauksena Piyomon menetti osittain muistinsa. Myöhemmin Piyomon hyökkäsi ihmisten maailmaan Garudamonina ja Kristy yritti puhua hänet järkiinsä mutta turhaan. Kun RizeGreymon onnistui tuhoamaan Garudamonin, Kristy oli tyytyväinen siitä että Piyomonin kärsimykset olivat päättyneet. Myöhemmin Piyomon syntyi uudelleen ja ilmestyi Marcusin kotiin muistinsa menettäneenä. Myöhemmin Kristyn katsoessa Leopardmonin ja Ravemonin taistelua, Piyomon suojasi Kristyä Leopardmonin hyökkäykseltä muuntautumalla Garudamoniksi saaden muistinsa takaisin. Myöhemmin Garudamon taisteli Craniamonia vastaan, mutta Kristy sai hänet vakuuttuneeksi ettei Craniamon ole uhka. Kristy ja Piyomon olivat läsnä lopputaistelussa Yggdrasilia vastaan. Viisi vuotta myöhemmin Kristy meni lukioon yhdessä Keenan Crierin kanssa.


title: Digimonin sivuhahmot

text: Kristyn japaninkielinen ääninäyttelijä on Kokoro Kikuchi ja englanninkielinen ääninäyttelijä Melissa Fahn.


title: Digimonin sivuhahmot

text: Maki Himekawa () on "Digimon Adventure tri." -elokuvasarjassa esiintyvä hahmo. Himekawa oli alun perin yksi viidestä alkuperäisestä Valitusta lapsesta ennen Taichi Yagamin ja muiden aikaa. Nykyään hän kuuluu Japanin hallituksen organisaatioon, joka tarkkailee digimonien toimia. Himekawan japaninkielinen ääninäyttelijä on Yūko Kaida ja englanninkielinen ääninäyttelijä Cherami Leigh.


title: Digimonin sivuhahmot

text: Hänen digimonkumppaninsa oli Bakumon, joka taisteli Ultimate-muodossaan Megadramonina Pimeyden valtiaita vastaan. Lopulta Digimaailman rauhaa ja tasapainoa valvova Homeostasis asettui Himekawan kehoon ja antoi tämän Digivicelle voimaa saada neljän muun lapsen kumppanit digivoitumaan Ebonwumoniksi, Zhuqiaomoniksi, Qinglongmoniksi ja Baihumoniksi, jotka keskittivät kaiken voimansa Megadramoniin, joka voitti Pimeyden valtiaat, mutta kuoli eikä syntynyt uudelleen niin kuin digimonit yleensä. Himekawa piti kumppaninsa kohtaloa epäreiluna ja yritti opiskella niin ahkerasti, että löytäisi keinon "uudelleenkäynnistää" Digimaailman. Hän toivoi siten saavansa Bakumonin takaisin ja voivansa olla jälleen Valittu lapsi. Sitten Nishijima myös tunnusti tunteensa hänelle, mutta aluksi Himekawa vain nauroi ajatukselle.


title: Digimonin sivuhahmot

text: Kolme vuotta BelialVamdemonin kukistumisen jälkeen, aikuiseksi varttunut Himekawa työskenteli hallitukselle. Hän oli avustanut Mochizukin perhettä muutossa Tottorista Tokioon ja oli Nishijimaa korkeammassa asemassa. Hän piti tarkasti silmällä Meiko Mochizukin digimonkumppania, Meicoomonia, ja tiesi alusta asti tämän olevan digimonien villiintymisen ja sähköhäiriöitä aiheuttavan tartunnan lähde. Meicoomonin villiinnyttyä ja tapettua Leomonin, Himekawalla oli salaa tyytyväinen ilme. Hän kertoi myöhemmin kumppanidigimoneille uudelleenkäynnistyksestä ja uskotteli sen olevan viimeinen keino tartunnan pysäyttämiseksi. Mutta uudelleenkäynnistyksen tapahduttua ja Valittujen lasten mentyä Digimaailmaan, Himekawa seurasi heitä ja tapasi pahaksi kääntyneen Gennain, joka oli aiemmin salaa viestitellyt Himekawan kanssa ja antanut ohjeita. Nishijima löysi myöhemmin heidän salaiset tiedostonsa Projekti R:stä, jossa paljastui että Himekawa ja Pimeä Gennai olivat osana Yggdrasilin suunnitelmaa varmistaneet Digimaailman ajautumisen tilaan, jossa se piti uudelleenkäynnistää. Kun Himekawa lopulta löytää Bakumonin, jonka pitäisi olla herännyt henkiin, Bakumon ei kuitenkaan muistanut häntä, jolloin Himekawa menetti järkensä ja yritti epätoivoisesti saada Bakumonin muistamaan hänet. Bakumon pakeni, mutta Himekawa yritti etsiä hänet. Huomatessaan Digimaailman vääristymät, hän mielipuolisesti uskoi saavansa Bakumonin luottamuksen ja että tällä kertaa hän tulisi pelastamaan Digimaailman ilman uhrauksia. Hän ajautui lopulta Pimeyden Merelle, raivosi sen asukkaille ja yritti epätoivoisesti huutaa Bakumonia palaamaan. Lopulta aallot nielaisivat hänet ja hän alkoi upota meren pohjaan, jolloin hän oletettavasti hukkui.


title: Digimonin sivuhahmot

text: Marcus Damon on 14-vuotias poika "Digimon Data Squad"-sarjassa. Hänen kumppanidigimoninsa on Agumon. Marcusilla on isä Spencer Damon, äiti Sarah Damon ja sisko Kristy Damon. Marcus kykenee iskemään digimoneja nyrkiniskullaan, mikä toimii tehokkaasti heitä vastaan. Marcus myöhemmin liittyi DATSin jäseneksi yhdessä Agumonin kanssa. Marcus myöhemmin kukisti Akihiro Kuratan ja Yggdrasilin. Digimon Fusionin kolmannella kaudella mystinen kellokauppias kutsui Marcusin ja Agumonin avuksi taistelussa Quartzmonia vastaan. Marcus ilmaisi vaikuttuneensa tavasta, millä Tagiru ja Gumdramon taistelivat.


title: Digimonin sivuhahmot

text: Marcusin japaninkielinen ääninäyttelijä on Sōichirō Hoshi ja englanninkielinen ääninäyttelijä Quinton Flynn.


title: Digimonin sivuhahmot

text: Megumi Shirakawa on tyttö "Digimon Data Squad" -sarjassa. Hänen kumppanidigimoninsa on valkoinen PawnChessmon. Megumi toimii DATSin tietokoneoperaattorina yhdessä parhaan ystävänsä Miki Kurosakin kanssa tunnistaen ihmisten maailmaan ilmestyviä digimoneja ilmoittaen niistä DATSin jäsenille. Megumi ja Miki avustivat taistelussa Boarmoneja ja Pteramoneja vastaan PawnChessmonien suojatessa Marcusia, Thomasta ja Yoshinoa kehittymällä KnightChessmoneiksi. DATSin päämajan tuhouduttua Kuratan toimesta Megumi ja Miki avustivat muita kentällä PawnChessmonien kanssa. Taistelussa Belphemonia vastaan Megumi kehitti PawnChessmonin BishopChessmoniksi, joka piti puoliaan Belphemonia vastaan kunnes Belphemon muuntautui Rage Modeen ja vahvistui Kuratan avulla. Myöhemmin BishopChessmon taisteli Gallantmonia vastaan mutta kärsi tappion. Megumi ja BishopChessmon olivat läsnä taistelussa Yggdrasilia vastaan. Viisi vuotta myöhemmin Megumi toimi poliisina yhdessä Mikin, Sampsonin ja Yoshinon kanssa.


title: Digimonin sivuhahmot

text: Megumin japaninkielinen ääninäyttelijä on Yukiko Hanioka ja englanninkielinen ääninäyttelijä Stephanie Sheh.


title: Digimonin sivuhahmot

text: Meiko Mochizuki () on 17-vuotias tyttö "Digimon Adventure tri." -elokuvasarjassa. Meikon digimonkumppani on Meicoomon. Meikon japaninkielinen ääninäyttelijä on Miho Arikawa ja englanninkielinen ääninäyttelijä Cristina Vee.


title: Digimonin sivuhahmot

text: Meiko on luonteeltaan ujo ja helposti nolostuva. Hänellä on pitkät mustat hiukset ja silmälasit. Hän tapasi kumppaninsa Meicoomonin ja sai oman Digivicensa syksyllä 1999, kun hän asui perheensä kanssa Tottorissa. Meikon isä oli tiedemies ja tutkittuaan Meicoomonia, havaitsi sillä erikoisia voimia. Mutta ollessaan erossa Meikosta ja ollessaan tutkimusten aikana häkissä, Meicoomon tunsi itsensä ahdituneeksi ja alkoi mystisesti riehaantua. Vain Meikon läsnäolo sai hänet rauhoittumaan. Kun Meikon perhe muutti kuusi vuotta myöhemmin Tokioon, hänet siirrettiin samalla luokalle Taichin ja Soran kanssa. Alphamonin hyökkäyksen jälkeen hän paljasti näille ja kuudelle muulle Valitulle lapselle oman Digivicensa ja esitteli Meicoomonin. Tokiossa oli tapahtunut salaperäisiä sähköhäiriöitä ja ihmisten maailmaan oli ilmestynyt mystiselle tartunnalle altistuneita digimoneja. Digimon-keisarin ja Gennain ulkomuotoja käyttävän sekä Yggdrasilia palvovan salaperäisen miehen hyökkäyksen jälkeen, Meicoomon yllättäen villiintyi ja kävi ilmi, että Meicoomon oli tartuntojen lähde. Tietäen Meicoomonin olleen erityinen digimon, Meiko syytti itseään kaikesta eikä tuntenut ansaitsevansa olla Valittu lapsi. Hän kuitenkin myöhemmin seurasi muita Valittuja lapsia Digimaailmaan pyytääkseen Meicoomonilta anteeksi, mutta ”Pimeän Gennain” uhkaillessa Meikon henkeä, Meicoomon antoi itsensä jälleen villiintyä. Lopulta paljastui, että Meicoomon syntyi Apocalymonin voimien jäänteestä ja edusti koko Digimaailman pimeää puolta. Meikosta oli tehty Valittu lapsi, jotta se pysyisi tasapainossa. Mutta pimeyden voiman oltua liian pitkään pidäteltynä, Meiko ei enää saanut Meicoomonia rauhoittumaan, joten Homeostasis ja Huckmon päättivät, että Meicoomon on tuhottava. Epätoivoisen taistelun jälkeen Meiko ja Taichi olivat melkein valmiita antamaan sen tapahtua, koska muuta keinoa maailman pelastamiseksi ei ollut ja jotta Meicoomon voisi vapautua tuskistaan. Mutta toiset uskoivat yhä, että olisi olemassa keino, jolla Meicoomon voitaisiin pysäyttää tuhoamatta häntä, vaikka se tarkoittaisi Yggdrasilin lisäksi myös Homeostasiksen vastustamista. Meiko masentui lopulta niin pahasti, että pyytää toisia tuhoamaan Meicoomonin. Myöhemmin Meikon avulla Koushiro onnistuu avaamaan Meicoomonin tiedoston, mikä palauttaa kaikki digimonien muistot. Lopulta Meikon Digivicen antamilla voimilla Hououmon, HerculesKabuterimon, Rosemon, Vikemon, Seraphimon ja Holydramon yhdistyvät Omnimonin kanssa, joka siirtyy normaalista muodostaan Merciful Modeen ja tuhoaa Ordinemonin sekä kaiken Meicoomonin datan. Meicoomon ehtii ennen kuolemaansa kiittää Meikoa tämän kärsimysten lopettamisesta. Tapahtumien jälkeen Meiko muutti perheineen takaisin Tottoriin, mutta pysyi yhteyksissä Taichiin ja muihin, saaden heiltä jokaiselta jopa joululahjat.


title: Digimonin sivuhahmot

text: Mikey Kudo (jap. Taiki Kudo) on 13-vuotias poika "Digimon Fusion" -sarjassa. Hänen kumppanidigimoninsa on Shoutmon. Mikey uneksi omasta digimon armeijasta ja seuraavana päivänä hänen oltua urheilukentällä ystäviensä Angien ja Jeremyn kanssa hän kuuli omituisen äänen ja sai Fusion Loaderin haltuunsa ja joutui Digimaailmaan Angien ja Jeremyn kanssa ja kohtasi Shoutmonin, joka pyysi Mikeyta johtamaan omaa digimonien armeijaa Bagramonia ja tämän Bagra-armeijaa vastaan. Mikey perustaa Fusion Fighters -nimisen armeijan, joka taistelee Bagramonin joukkoja vastaan keräten koodikruunuja ja myöhemmin hänen joukkoihinsa liittyvät myös Christopher Aonuman johtama Blue Flare ja Nene Amanon johtama Midnight. Mikey pystyi yhdistämään muita digimoneja Shoutmonin kanssa vahvemmiksi digimoneiksi ja myöhemmin sai Shoutmonin kehittymään OmniShoutmoniksi. Mikey onnistui ystäviensä avulla kukistamaan MegaDarknessBagramonin ja tämän armeijan. Vuotta myöhemmin Mikey johti Xros Heart nimistä koripallojoukkuetta ja liittyi Digimonien metsästysryhmään. Mikeyn nappaamiin digimoneihin kuuluivat mm Pinomon ja Chibitortomon ja myöhemmin Mikey luovutti osan nappaamistaan digimoneista Jeremylle ja Angielle. Mikey myöhemmin avusti muita taistelussa Quartzmonia vastaan.


title: Digimonin sivuhahmot

text: Mikeyn japaninkielinen ääninäyttelijä on Minami Takayama ja englanninkielinen ääninäyttelijä Nicholas Roye.


title: Digimonin sivuhahmot

text: Miki Kurosaki on tyttö "Digimon Data Squad" -sarjassa. Hänen kumppanidigimoninsa on musta PawnChessmon. Miki toimii DATSin tietokoneoperaattorina yhdessä parhaan ystävänsä Megumi Shirakawan kanssa tunnistaen ihmisten maailmaan ilmestyviä digimoneja ilmoittaen niistä DATSin jäsenille. Miki ja Megumi avustivat taistelussa Boarmoneja ja Pteramoneja vastaan PawnChessmonien suojatessa Marcusia, Thomasta ja Yoshinoa kehittymällä KnightChessmoneiksi. DATSin päämajan tuhouduttua Kuratan toimesta Miki ja Megumi avustivat muita kentällä PawnChessmonien kanssa. Taistelussa Belphemonia vastaan Miki kehitti PawnChessmonin RookChessmoniksi. RookChessmon taisteli myöhemmin Royal Knightseja vastaan ja oli läsnä taistelussa Yggdrasilia vastaan. Viisi vuotta myöhemmin Miki toimi poliisina yhdessä Megumin, Sampsonin ja Yoshinon kanssa.


title: Digimonin sivuhahmot

text: Mikin japaninkielinen ääninäyttelijä on Ai Nagano ja englanninkielinen ääninäyttelijä Kate Higgins.


title: Digimonin sivuhahmot

text:
Mimi Tachikawa () on 10-vuotias tyttö "Digimon"-animesarjasta. Mimin digimonkumppani on Palmon.
Mimin tunnus on Viattomuus/Rehellisyys. Mimin japaninkielinen ääninäyttelijä sarjoissa "Digimon Adventure" ja "Digimon Zero Two" oli Ai Maeda ja elokuvasarjassa "Digimon Adventure tri." Hitomi Yashida. Mimin englanninkielinen ääninäyttelijä oli Philece Sampler. "Digimon Adventuren" jaksosta 27 lähtien Mimin suomenkielinen ääninäyttelijä oli Henna Haverinen.


title: Digimonin sivuhahmot

text: Mimi on hemmoteltu ja luonteeltaan "isän pikku prinsessa" eli hän rakastaa ylellisyyttä ja sitä että häntä palvellaan. Hän on myös aika herkkä, turhamainen ja usein valittava, mutta silti huolehtivainen ja kiltti. Palmonin avulla Mimistä on tullut vahvempi ihminen. Mimillä on iso vaaleanpunainen lierihattu ja punainen mekko. Hänen perheestään tiedetään ainakin äiti ja isä.


title: Digimonin sivuhahmot

text: "Digimon Fusionin" kolmannella kaudella mystinen kellokauppias kutsui 10-vuotiaan Mimin ja Palmonin avuksi taistelussa Quartzmonia vastaan.


title: Digimonin sivuhahmot

text: Mimi on 13-vuotias ja yläasteella. Hänen hiustyylinsä ja vaatetuksensa on muuttunut, ja muuttuu "Digimon Zero Twon" aikana lisää.


title: Digimonin sivuhahmot

text: Mimistä on tullut kuuluisa kokki ja hänellä on oma ruokaohjelma. Hänellä on poika, jolla on Tanemon. Mimin puolisosta ei tiedetä.


title: Digimonin sivuhahmot

text: Miyako Inoue (englanninkielisessä versiossa Yolei ja suomeksi dubatuissa jaksoissa Kyo) on nuori 12 vuotias tyttö sarjassa "Digimon Zero Two". Hänen digimonkumppaninsa on Hawkmon. Miyakon japaninkielinen ääninäyttelijä oli Rio Natsuki, englanninkielinen ääninäyttelijä Tifanie Christun ja suomenkielinen ääninäyttelijä Mirjami Heikkinen.


title: Digimonin sivuhahmot

text: "Digimon Fusion"in kolmannella kaudella mystinen kellokauppias kutsui Miyakon ja Aquilamonin avuksi taistelussa Quartzmonia vastaan.


title: Digimonin sivuhahmot

text: "Digimon Adventure tri." -elokuvasarjassa Alphamon kukisti Miyakon ystävineen ja ”Pimeä Gennai” piti Miyakoa vankina maanalaisessa laboratoriossa kapselissa, joka ylläpiti elintoimintoja. Taichi onnistui pelastamaan Miyakon, joka kolme kuukautta sairaalassa oltuaan toipui täysin.


title: Digimonin sivuhahmot

text: Miyako on naimisissa Kenin kanssa. Hänellä on tytär, jolla on Poromon, poika, jolla on Minomon, ja poikavauva, jolla on Leafmon.


title: Digimonin sivuhahmot

text: Nanami on nuori tyttö "Digimon Data Squad" -sarjassa. Nanamilla on keltaiset hiukset ja goottilaistyylinen Lolitamainen asu ja hän kantaa sateenvarjoa kädessään. Nanami kuului Kuratan ryhmään, jotka kykenivät muuntautumaan digimoneiksi. Nanami kykeni Digivicensa avulla muuntautumaan BioQuetzalmoniksi. Nanami esiintyi ensimmäisen kerran jaksossa 27, jossa hän taisteli DATSin jäseniä vastaan. Thomas onnistui lopulta kukistamaan Nanamin. Myöhemmin Kurata antoi Nanamille kyvyn muuntautua mega-tason digimoniksi BioLotosmoniksi. BioLotosmon tuhosi vesiputouksen Holy Capitalin lähistöllä ja taisteli MirageGaogamonia vastaan. Nanami yritti saada Thomasin liittymään hänen puolelleen, mutta Thomas kieltäytyi ja MirageGaogamon onnistui lopulta kukistamaan BioLotosmonin ja palautti hänet Nanamiksi. Nanami totesi MirageGaogamonin viimeisen hyökkäyksen olleen samanlainen, minkä Marcus olisi tehnyt ennen kuin hän pyörtyi. Nanami oli myöhemmin läsnä lopputaistelussa Yggdrasilia vastaan.


title: Digimonin sivuhahmot

text: Nene Amano on nuori tyttö "Digimon Fusion" -sarjassa. Hänen kumppanidigimoninsa on Sparrowmon. Nene asuu yhdessä isänsä kanssa ja hänellä on nuorempi veli Ewan ja nuorempi sisar Kotone. Nene oli pyydystämässä hyönteisiä Ewanin kanssa, kun Ewan vahingossa tappoi perhosen ja he hautasivat sen. Nene huomasi kuinka suuresti tämä vaikutti Ewaniin. Kuultuaan isoäitinsä kuolemasta Ewan karkasi ja Nene lähti etsimään häntä leikkikentältä. Myöhemmin AxeKnightmon ilmestyi Nenelle ja Ewanille ja vei heidät digimaailmaan. AxeKnightmon valehteli Nenelle että Ewania pidettiin panttivankina ja sanoi tämän voivan vapauttaa veljensä jos hän avustaa tätä Darkness Loaderin etsimisessä, mihin Nene suostui. AxeKnightmon antoi Nenelle mustan Fusion Loaderin ja Nenestä tehtiin Midnight-nimisen armeijan komentaja johon kuuluivat AxeKnightmonin ja Sparrowmonin lisäksi Monitamoneja ja Monimoneja. Nene tarkkaili Monitamonien avulla Christopheria ja Mikeyn taisteluja MadLeomonia vastaan ja esittäytyi hänelle MadLeomonin tuhouduttua. Nene avasi portaalin Island Zonelle ennen katoamistaan. Nene näyttäytyi säännöllisesti Mikeylle ja Christopherille muilla alueilla. Heavens Zonella Nene paljastaa tehneensä liiton Bagra Armyn kanssa ja avustaa Lucemonia koodikruunun varastamisessa. Lucemon Shadowlord Mode kuitenkin vangitsee Nenen pimeään palloon mutta Mikey pelastaa hänet. Myöhemmin Jungle Zonella Nene paljastaa Mikeylle ja Christopherille toimivansa AxeKnightmonin kanssa saadakseen veljensä takaisin. Dust Zonella AxeKnightmon vangitsee Nenen torniinsa ja myöhemmin saatuaan Darkness Loaderin itselleen AxeKnightmon vapauttaa Nenen komentajuudesta ja lähtee. Nene myöhemmin liittyi Mikeyn joukkoihin Sparrowmonin ja Monitamonien kanssa. Myöhemmin pelastettuaan Babamonin Nenen Fusion Loader muuttui laventelinväriseksi. Myöhemmin Honey Landilla Mervamon liittyi Nenen joukkoihin. Nene myöhemmin kohtaa veljensä pelastaen tämän ja avustaa Mikeyta lopputaistelussa MegaDarknessBagramonia vastaan. Myöhemmin Nene muutti Hong Kongiin ja hänestä tuli arvostettu laulaja. Myöhemmin Nene lähetti Mervamonin ja Beelzemonin avustamaan muita lapsia taistelussa Quartzmonin luomia Vamdemoneja vastaan.


title: Digimonin sivuhahmot

text: Nenen japaninkielinen ääninäyttelijä on Hōko Kuwashima ja englanninkielinen ääninäyttelijä Melissa Fahn.


title: Digimonin sivuhahmot

text: Ren Tobari on teini-ikäinen poika "Digimon Fusion" -sarjan kolmannella kaudella. Hänen kumppanidigimoninsa on Dracmon. Ren on Digimon Hunter ja kuuluu Ryouman tiimiin. Ren metsästää harvinaisia digimoneja ja on napannut yli 100 digimonia, joista 19 näytettiin sarjan aikana. Ren teki kaikkensa napatakseen digimonin, vaikka se vaaransi muiden hengen. Ren osoitti kunnioitusta Mikeyta ja Ewania kohtaan, mutta ei Tagirua kohtaan kun hän huijasi tätä yrittäessään napata Blossomonin.


title: Digimonin sivuhahmot

text: Richard Sampson on "Digimon Data Squad" -sarjassa esiintyvä mies. Hänen digimonkumppaninsa on Kudamon. Richard Sampson on DATSin johtaja ja Marcusin, Thomasin, Yoshinon, Mikin ja Megumin esimies. Juuri Richard antaa käskyjä päämajastaan DATSin jäsenille. Sampson oli ennen yksityisetsivä, joka toimi yhdessä Homer Yushiman kanssa tutkien salaperäisiä ihmisten katoamisia. Sampson lähti digimaailmaan yhdessä Yushiman, Kuratan ja Spencer Damonin kanssa, mutta he joutuivat palaamaan ilman Spenceria, joka kuitenkin onnistui lähettämään heille viestin. Myöhemmin Kudamon ilmestyi ihmisten maailmaan ja ryhtyi Sampsonin digimonkumppaniksi. Sampson ja Yushima perustivat DATSin ja Sampsonista tehtiin DATSin päällikkö. Myöhemmin Kuratan valheiden seurauksena Sampson pidätettiin ja erotettiin Kudamonista, mutta he myöhemmin kohtasivat jälleen. Sampson ja Kudamon joutuivat taistelemaan Ivania, Koukia ja Nanamia vastaan, jotka kykenivät Kuratan avulla muuttumaan digimoneiksi. Myöhemmin Kudamon sai kyvyn kehittyä Kentaurosmoniksi saakka ja taisteli Gallantmonia vastaan pelastaen Marcusin, Thomasin, Yoshinon ja Keenanin henget. 5 vuotta myöhemmin Sampson nähtiin poliisipäällikkönä Miki, Megumi ja Yoshino alaisinaan.


title: Digimonin sivuhahmot

text: Rika Nonaka on 13-vuotias tyttö "Digimon Tamers" -sarjassa. Hänen kumppanidigimoninsa on Renamon. Rika hävisi Ryo Akiyamalle digimon-korttiturnauksen, mutta myöhemmin hän sai arvonimen Digikuningatar. Monet digimonit halusivat Rikan kouluttajakseen, mutta Rika halusi vain yhden vahvan digimonin ja valitsi Renamonin. Rika ja Renamon taistelivat ahkerasti ihmisten maailmaan hyökänneitä digimoneja vastaan. Rika myös halveksi Takatoa tämän kokemattomuuden takia ja Henryä, koska tämä ei antanut Terriermonin taistella. Rika halusi aluksi vain tehdä Renamonista täydellisen taistelukoneen ja turhautui kun tämä ei kehittynyt tarpeeksi vahvaksi lataamalla muiden digimonien datan itseensä ja melkein hylkäsi Renamonin IceDevimonin koettelemuksen takia, mutta taistelussa Harpymonia vastaan Rika oli valmis uhrautumaan Renamonin puolesta ja tajusi että hänen ystävyytensä avulla Renamon voi kehittyä ja vahvistua. Rika myös alkoi ystävystyä Takaton ja Henryn kanssa. Myöhemmin Rika lähti muiden kanssa Digimaailmaan etsimään Calumonia. Digimaailmassa Rika yhdistyi Renamonin kanssa Sakuyamoniksi ja taisteli ihmisten maailmassa D-Reaperia ja tämän agentteja vastaan. Rika ja Renamon myöhemmin taistelivat ihmisten maailmaan hyökänneitä Parasimoneja vastaan. "Digimon Fusionin" kolmannella kaudella mystinen kellokauppias kutsui Rikan ja Renamonin avuksi taistelussa Quartzmonia vastaan. Rikan japaninkielinen ääninäyttelijä oli Fumiko Orisaka, englanninkielinen ääninäyttelijä Melissa Fahn ja suomenkielinen ääninäyttelijä Mirjami Heikkinen.


title: Digimonin sivuhahmot

text: Ryo Akiyama on 14-vuotias poika "Digimon Tamers"-sarjassa. Hänen kumppanidigimoninsa on Cyberdramon. Ennen sarjan tapahtumia "" -pelissä 11-vuotias Ryo kohtasi Agumonin ja auttoi tätä vapauttamaan vangitut Ensimmäisen Digimonkauden valitut lapset ja kukistamaan pahan Millenniummonin. Myöhemmin Ryo oli lomailemassa Turkissa ja tarkkaili kun muut valitut lapset kukistivat Diaboromonin. Pelissä Ryo kohtasi Monodramonin josta tuli hänen digimonkumppaninsa. Ryo ja Monodramon taistelivat ZeedMillenniummonia vastaan onnistuen voittamaan hänet. Tämän jälkeen Ryo siirtyi perheineen Adventuren maailmasta Tamers-maailmaan muuttaen Fukuokaan. Ryo voitti Rika Nonakan Digimonkorttiturnauksessa saaden arvonimen Digikuningas. Ryo kohtasi Cyberdramonin digimaailmassa ja ryhtyi tämän kouluttajaksi. Digimaailmassa Ryo ja Cyberdramon kukistivat Majiramonin ja kohtasivat muut valitut lapset auttaen heitä palaamaan ihmisten maailmaan. Myöhemmin Ryo yhdistyi Cyberdramonin kanssa Justimoniksi auttaen lapsia taistelussa D-Reaperia vastaan. Elokuvassa Ryo ja Cyberdramon taistelivat Parasimoneja vastaan Justimonina ja osallistuivat Rikan syntymäpäiville. Ryon japaninkielinen ääninäyttelijä oli Junichi Kanemaru, englanninkielinen ääninäyttelijä Steve Staley ja suomenkielinen ääninäyttelijä Samuel Harjanne.


title: Digimonin sivuhahmot

text: Ryouma Mogami on 15-vuotias poika "Digimon Fusion" -sarjan kolmannella kaudella. Hänen kumppanidigimoninsa on Psychemon. Ryouma kuuluu Digimon Hunters-ryhmään. Ryouma todisti OmniShoutmonin ja Tactimonin taistelun ihmisten maailmassa ja MegaDarknessBagramonin hyökkäyksen ja tuhoutumisen. Myöhemmin Ryouma joutui DigiQuartziin ja kohtasi Quartzmonin, joka tarjoutui avustamaan Ryoumaa tulemaan vahvemmaksi kuin Mikey. Quartzmon naamioitui Psychemoniksi, josta tuli Ryouman digimonkumppani. Ryouma liittyi Digimonien metsästäjiin ja perusti ryhmän, johon kuuluivat hänen lisäkseen Ren Tobari ja Airu Suzaki. Ryouma metsästi DigiQuartzissa vahvoja digimoneja, joita hän kykeni hallitsemaan. Ryouma itse oli napannut viisi digimonia. Ryouma yritti tiiminsä kanssa napata MetalTyrannomonin, mutta epäonnistui. Tagirun saavuttua DigiQuartziin Ryouma kertoi hänelle että hän tarvitsee vahvan digimonin osallistuakseen Digimonien metsästykseen. Myöhemmin Ryouma todisti kuinka Tagiru ja Arresterdramon nappasivat MetalTyrannomonin. Kun kaikki Digimonien metsästäjät kokoontuivat yhteen, Ryouma nähtiin soittamassa pianoa. Kun Quartzmon oli Ryouman tiimin toimesta kerännyt tarpeeksi digimoneja vahvistuakseen, hän paljasti itsensä muille ja myöhemmin Ryouma yritti napata Brave Snatcherin, jolla Quartzmon voidaan kukistaa, mutta hän epäonnistui paljastuttuaan Quartzmonin avustajaksi menettäen tittelinsä.


title: Digimonin sivuhahmot

text: Shiuchon Wong (, ) on 7-vuotias tyttö "Digimon Tamers" -sarjassa. Shiuchon on Henry Wongin pikkusisko. Shiuchon leikki usein Terriermonilla, jota luuli pehmoleluksi, kunnes Henry paljasti hänelle Terriermonin olevan oikea digimon. Shiuchon jäi ihmisten maailmaan Henryn lähdettyä muiden kanssa Digimaailmaan etsimään Calumonia. Myöhemmin Shiuchonin käveltyä puistossa isänsä kanssa, digitaalinen sumu ilmestyi hänen eteensä ja vei hänet Digimaailmaan jossa Shiuchon kohtasi Antylamonin ja ystävystyi tämän kanssa. Myöhemmin Antylamonin Rookie-muoto Lopmon ryhtyi Shiuchonin digimonkumppaniksi. Myöhemmin ihmisten maailmassa Shiuchon ja Antylamon taistelivat D-Reaperia ja tämän agentteja vastaan. Kiitoksena avusta Ryo Akiyama antoi Shiuchonille DigiModify-kortin Queen Device. Myöhemmin taistelussa Locomonia vastaan kaksi Parasimonia hyökkäsivät Shiuchonin ja Lopmonin kimppuun, mutta Beelzemon Blast Mode tuhosi Parasimonit pelastaen heidät. Shiuchon myöhemmin osallistui Rikan syntymäpäiville. Shiuchonin japaninkielinen ääninäyttelijä oli Ai Nagano, englanninkielinen ääninäyttelijä Peggy O’Neal ja suomenkielinen ääninäyttelijä Emilia Korenius.


title: Digimonin sivuhahmot

text: Sora Takenouchi () on 11-vuotias tyttö "Digimon"-animesarjasta. Hän on samanikäinen kuin Taichi ja Yamato. Hänen digimonkumppaninsa on Piyomon. Sora on japania ja tarkoittaa taivasta. Soran tunnus on Rakkaus. Soran japaninkielinen ääninäyttelijä sarjoissa "Digimon Adventure" ja "Digimon Zero Two" oli Yūko Mizutani ja elokuvasarjassa "Digimon Adventure tri." Suzuko Mimori. Soran englanninkielinen ääninäyttelijä oli Colleen O’Shaughnessey. "Digimon Adventuren" jaksosta 27 lähtien Soran suomenkielinen ääninäyttelijä oli Tiina Bergström.


title: Digimonin sivuhahmot

text: Sora on poikamainen, mutta hän esittää äitihahmoa joillekin lapsille, varsinkin Takerulle ja Hikarille. Sora pelasi jalkapalloa samassa joukkueessa kuin Taichi, mutta hänen äitinsä Toshiko halusi, että Sora lopettaa jalkapallon ja keskittyy enemmän kukkien asetteluun ("ikebana",生花). Kiitos Piyomonin, Soran ja hänen äitinsä onnistui sopia ja heidän välinsä paranivat. Soralla on oranssit hiukset, oranssit silmät ja sininen hattu.


title: Digimonin sivuhahmot

text: Kolme vuotta myöhemmin Soralta häviää poikamaisuus, ja hän opettelee kukkien asettelua. Sora on muutenkin luonteeltaan paljon rauhallisempi ja varmempi. Sora ei enää pelaa jalkapalloa, mutta hän pelaa tennistä.


title: Digimonin sivuhahmot

text: Sora suunnittelee ammatikseen kimonoita, ja hän on naimisissa Yamaton kanssa. Heillä on kaksi lasta, tytär, jolla on Pyocomon sekä poika, jolla on Tsunomon.


title: Digimonin sivuhahmot

text: Spencer Damon on "Digimon Data Squad" -sarjassa esiintyvä tohtori. Hänen kumppanidigimoninsa on BanchoLeomon. Spencer Damon on Marcus Damonin ja Kristy Damonin isä. Spencer Damon oli mukana digimaailmaa tutkivassa ryhmässä 10 vuotta ennen sarjan tapahtumia. Spencer Damon jäi digimaailmaan muun ryhmän jouduttua pakenemaan SaberLeomonin hyökättyä heidän kimppuunsa. Spencer onnistui myöhemmin lähettämään viestin Homer Yushimalle ja kertoi hänelle ystävystyneensä Merukimonin kanssa ja kehotti Homeria perustamaan DATS-nimisen järjestön tarkkailemaan digimoneja. Spencer myös onnistui kehittämään Data Link Digivicen ja lähettämään Kudamonin ja Kamemonin ihmisten maailmaan. Spencer teki sopimuksen Merukimonin kanssa digimaailman ja ihmisten maailman suojelemisesta ja lähti etsimään Digimaailman luojaa Yggdrasilia. Matkan aikana Spencer pelasti ElDradimonin ja Holy Capitalin uppoamasta hiekkaan. Myöhemmin Spencer kohtasi BanchoLeomonin ja pienen kahakan jälkeen BanchoLeomon ryhtyi Spencerin digimonkumppaniksi. Spencer kehitti BanchoLeomonin Bust Modeen taistelussa Craniamonia vastaan. Spencer kohtasi Yggdrasilin, mutta Yggdrasil vangitsi Spencerin Kuratan tekojen takia. Spencer pyysi Yggdrasilia antamaan hänelle uuden mahdollisuuden mihin Yggdrasil suostui mutta Merukimonin kuoleman jälkeen Yggdrasil määräsi Spencerin teloitettavaksi. BanchoLeomonin koskettua Spenceriä, Spencerin sielu siirtyi BanchoLeomoniin Yggdrasilin otettua Spencerin ruumiin haltuunsa. Spencerin ruumista käyttäen Yggdrasil määräsi Royal Knightsit hyökkäämään ihmisten maailmaan. Myöhemmin Yggdrasilin linnassa BanchoLeomon nappasi Spencerin ruumiin syleilyynsä ja kun ShineGreymon tuhosi BanchoLeomonin ja Spencerin ruumiin, Spencer Yggdrasilin tuhouduttua muuttui takaisin ihmiseksi ja palasi perheensä luokse.


title: Digimonin sivuhahmot

text: Tagiru Akashi on 10-vuotias poika "Digimon Fusion" -sarjassa. Hänen kumppanidigimoninsa on Gumdramon. Tagiru on seitsemännellä luokalla ja pelaa samassa koripallojoukkueessa kuin Mikey ja Ewan. Tagirulla on sininen paita, jossa on iso tähti. Tagiru myös kayttää sinisiä aurinkolaseja, joissa on meripihkan väriset linssit. Astamon myöhemmin tuhosi hänen lasinsa mutta Mikey antoi hänelle omansa tilalle. Tagiru myöhemmin joutui DigiQuartziin ja kohtasi Gumdramonin, joka ryhtyi hänen digimonkumppanikseen. Mystinen kellokauppias vei Tagirun kellokauppaansa ja antoi Tagirulle tämän Fusion Loader digivicen ja selitti DigiQuartzin tarkoituksen. Tagiru liittyi Digimonien metsästysryhmään ja onnistui nappaamaan useita digimoneja mm MetalTyrannomonin, Sagomonin, GigaBreakdramonin, Betsumonin, Ekakimonin ja Sakkakumonin. Myöhemmin Tagiru ja Arresterdramon Superior Mode Brave Snatcherin avulla onnistuivat kukistamaan pahan Quartzmonin.


title: Digimonin sivuhahmot

text: Takato Matsuki on 10-vuotias poika "Digimon Tamers" -sarjassa. Hänen kumppanidigimoninsa on Guilmon. Takaton japaninkielinen ääninäyttelijä oli Makoto Tsumura, englanninkielinen ääninäyttelijä Brian Beacock ja suomenkielinen ääninäyttelijä Akira Takaki.


title: Digimonin sivuhahmot

text: Takato piirsi paperille oman unelmadigimoninsa Guilmonin joka muuttui eläväksi Sinisen Kortin avulla, joka muutti kortinlukijan Digiviceksi. Aluksi Takatolla oli vaikeuksia hallita uteliasta Guilmonia, mutta hän sai kokemusta kohdattuaan Henryn ja Rikan. Taistelussa Devidramonia vastaan Guilmon oppi digivoitumaan Growlmoniksi. Kokemuksensa myötä Takato voitti ystävänsä Kazu Shiodan digimonkorttipelissä. Takatolle kehittyi syvä suhde Guilmoniin ja taistelussa Mihiramonia vastaan Takato tunsi Growlmonin kivut ja menetti tajuntansa mutta havahduttuaan hän Sinisen Kortin avulla kehitti Growlmonin WarGrowlmoniksi joka tuhosi Mihiramonin. Taistelussa Vikaralamonia vastaan Takaton huuto voimisti WarGrowlmonia, joka onnistui tuhoamaan Vikaralamonin. Makuramonin siepattua Calumonin digimaailmaan, Takato lähti yhdessä Henryn ja Rikan kanssa etsimään Calumonia Guilmonin löydettyä digimaailmaan vievän portaalin. Digimaailmassa he kohtasivat Beelzemonin, Impmonin Meha-muodon, joka tappoi Leomonin. Takaton viha sai WarGrowlmonin kehittymään Megidramoniksi minkä seurauksena Takaton Digivice hajosi. Beelzemon melkein tappoi Megidramonin, joka viimeisillä voimillaan pelasti Takaton ja taantui Guilmoniksi, joka yhdistyi Takaton kanssa Gallantmoniksi, joka kukisti Beelzemonin. Tämän jälkeen Takato sai uuden Digivicen edellisen tilalle. Myöhemmin Takato ja Guilmon taistelivat D-Reaperiä ja tämän agentteja vastaan. Takato ja Guilmon Gallantmonina pääsivät D-Reaperin sisälle ja yhdistyttyään tuhoutumaisillaan olevan Granin kanssa Gallantmon Grimson Modeen hän tuhosi D-Reaperin ykkösagentin ja pelasti D-Reaperin vangitseman Jenin. Takato myöhemmin hyvästeli Guilmonin, joka palasi digimaailmaan Gigimonina. Takato myöhemmin löysi saman portaalin, jota kautta hän kulki digimaailmaan. Myöhemmin Takato ja Guilmon taistelivat Locomonia vastaan ja Takato ja Guilmon yhdistyivät Gallantmoniksi ja tuhosivat Crimsom Modessa lukuisia Parasimoneja. Takato myöhemmin osallistui Rikan syntymäpäiville.


title: Digimonin sivuhahmot

text: "Digimon Fusion"-sarjan kolmannella kaudella mystinen kellokauppias kutsui Takaton ja Guilmonin avuksi taistelussa Quartzmonia vastaan.


title: Digimonin sivuhahmot

text: Takeru Takaishi () on fiktiivinen hahmo "Digimon"-sarjassa. Takerun japaninkielinen ääninäyttelijä sarjassa "Digimon Adventure" oli Hiroko Konishi, sarjassa "Digimon Zero Two" Taisuke Yamamoto ja elokuvasarjassa "Digimon Adventure tri." Junya Eroki. Takerun englanninkielinen ääninäyttelijä sarjassa "Digimon Adventure" oli Wendee Lee, sarjassa "Digimon Zero Two" Doug Erholtz ja elokuvasarjassa "Digimon Adventure tri." Johnny Yong Bosch. Takerun suomenkielinen ääninäyttelijä "Digimon Adventuressa" jaksosta 27 lähtien oli Santeri Kaleva. "Digimon Zero Twossa" Takerun suomenkielinen ääninäyttelijä oli Aksu Palmén.


title: Digimonin sivuhahmot

text: Takeru on Yamaton 8-vuotias pikkuveli. Hänen tunnuksensa on toivo ja hänen digimonkumppaninsa on Patamon. Takeru on iloinen ja joskus nokkelakin poika, mutta ensimmäisen tuotantokauden alussa jolloin hän oli valituista lapsista nuorin, hänelle sattui usein itkukohtauksia ja hän välillä tunsi itsensä heikoksi isompien ympärillä. Yamato suhtautuukin Takeruun varsin ylisuojelevaisesti. Takeru kuitenkin kasvaa veljensä hoivasta ajan myötä ja oppii vaaran kohdatessa huolehtimaan itsestään. "Zero Two" -sarjassa Takeru on viidenellä luokalla, samalla kuin Hikari ja Daisuke. Hän on hyväkäytöksinen, tyyni, lujatahtoinen ja varmaotteisempi kuin pienempänä. Hänellä on jotain ihastuksen kaltaista säpinää Hikarin kanssa, mutta ei varsinaisesti mitään syvällisempää.


title: Digimonin sivuhahmot

text: Takerusta tuli kirjailija ja hän kirjoitti kirjan hänen ja tovereidensa seikkailuista. Takerulla on yksi poika, jonka digimonkumppani on Tokomon.


title: Digimonin sivuhahmot

text: Thomas H. Norstein on 14-vuotias poika "Digimon Data Squad" -sarjassa. Hänen kumppanidigimoninsa on Gaomon. Thomas on lapsinero, joka valmistui Tukholman tiedeyliopistosta 13-vuotiaana. Thomasin isä Franz on itävaltalainen ja äiti japanilainen. Thomasin äiti kuoli onnettomuudessa Thomasin ollessa nuori. Thomasilla on nuorempi sisarpuoli Relena, joka sairastaa tuntematonta sairautta. Thomas on DATSin jäsen ja Marcusin kilpailija. Thomas lähti Digimaailmaan jahtaamaan Drimogemonia joka muuttui Digmoniksi. Thomas ja Marcus yhdessä onnistuivat kukistamaan Digmonin. Myöhemmin MetalPhantomon piinasi Thomasia painajaisilla tämän äidin kuolemasta mutta tämä sai Thomasin kehittämään Gaomonin MachGaogamoniksi. Myöhemmin Thomas pystyi kehittämmään MachGaogamonin MirageGaogamoniksi. ElDradimonin tuhoutumisen jälkeen Thomasin isä Franz pakotti Thomasin hylkäämään ystävänsä ja liittoutumaan DATSin vihollisen Akihiro Kuratan kanssa, joka väitti voivansa parantaa Relenan. Thomas joutui taistelemaan ystäviään vastaan minkä seurauksena Marcus vahingossa muunsi ShineGreymonin Ruin Modeen. Thomas onnistui myöhemmin pelastamaan sisarensa kukistamalla Gaomonin avulla Kuratan miehet. Thomas tuhosi pommilla Kuratan hallintalaitteen, mikä piti Belphemonia aisoissa ja avusti muita Belphemonin ja Kuratan kukistamisessa. Thomas riiteli isänsä kanssa ja taistelussa Crusadermonia vastaan hän kehitti MirageGaogamonin Burst Modeen joka tuhosi Crusadermonin. Thomas myöhemmin oli läsnä lopputaistelussa Yggdrasilia vastaan. Viisi vuotta myöhemmin 19-vuotiaana Thomas sai Nobelin palkinnon onnistuttuaan parantamaan sisarensa sairauden.


title: Digimonin sivuhahmot

text: Thomasin japaninkielinen ääninäyttelijä on Hirofumi Nojima ja englanninkielinen ääninäyttelijä Crispin Freeman.


title: Digimonin sivuhahmot

text: Tomoki Himi (, ) on fiktiivinen poika "Digimon Frontier" -animesarjassa. Hän on yksi sarjan kuudesta päähahmosta sekä sarjassa olevan lapsijoukon nuorin. Sarjassa lapset voivat itse muuttua digimoneiksi.


title: Digimonin sivuhahmot

text: Ensimmäisessä jaksossa kaksi poikaa työntää Tomokin vasten hänen tahtoaan junaan, joka vie lapset Digimaailmaan. Tomoki on ensin peloissaan ja tahtoo palata kotiin, mutta Takuya saa suostuteltua hänet jäämään, kun turvallista paluukeinoa ei löydy.


title: Digimonin sivuhahmot

text: Tomoki on joskus pelkurimainen ja itkupilli, mutta hän on realistinen, eikä roiku pää pilvissä. Tomoki pitää sarjan toista hahmoa Takuya Kanbaraa sankarinaan. Sarjan edetessä Tomoki oppii pitämään puoliaan ja jopa taistelemaan omia taistelujaan tullen rohkeammaksi ja itsenäisemmäksi. Tomokilla on ruskeat hiukset ja iso, oranssi lippalakki.


title: Digimonin sivuhahmot

text: Tomoki pitää hallussaan AncientMegatheriummonin Jään henkeä (), jolla hän voi muuttua digimoniksi.Yamato Ishida (engl. Matt Ishida), () on 11-vuotias poika "Digimon"-animesarjasta. Yamaton Digimon-kumppani on Gabumon. Yamatolla on 8-vuotias pikkuveli Takeru, johon hän suhtautuu ylisuojelevasti. Sarjassa esiintyvät myös veljesten vanhemmat jotka ovat kuitenkin eronneet. Yamato asuu isän luona ja Takeru äidin luona. Yamaton tunnus on ystävyys. Yamaton japaninkielinen ääninäyttelijä sarjoissa "Digimon Adventure" ja "Digimon Zero Two" oli Yūto Kazama ja elokuvasarjassa "Digimon Adventure tri." Yoshimasa Hosoya. Yamaton englanninkielinen ääninäyttelijä sarjoissa "Digimon Adventure" ja "Digimon Zero Two" oli Michael Reisz ja elokuvasarjassa "Digimon Adventure tri." Vic Mignogna. "Digimon Adventuren" jaksosta 27 lähtien Yamaton suomenkielinen ääninäyttelijä oli Petteri Halmela.


title: Digimonin sivuhahmot

text: Yamato on hiljainen, vetäytyvä ja sisäänpäin suuntautuva persoona. Vaikka johtajuus ei ole Yamatolle tärkeää, hänelle tulee usein Taichin kanssa kinaa. Yamatolla on vaalea tukkapehko, vaikkakin pienempi kuin Taichilla, ja siniset silmät. Yamatolla on huuliharppu mukanaan, ja hän soittaa sitä joskus.


title: Digimonin sivuhahmot

text: "Digimon Fusion"in kolmannella kaudella mystinen kellokauppias kutsui Yamaton ja Gabumonin avuksi taistelussa Quartzmonia vastaan.


title: Digimonin sivuhahmot

text: Yamato on 14-vuotias ja yläasteella. Hänen ja Taichin ystävyys on parempi, mutta vielä on vähän kilpailuhenkisyyttä. Yamato soittaa rokkibändissä nimeltä "The Teenage Wolves" ("Teinisudet"). Jun Motomiya, Daisuken sisko, on Yamaton ykkösfani, usein jopa liiallisuuteen asti ja heidän tultuaan sattumalta Daisuken kautta tutuiksi pyrkii Jun aina hänen kanssaan läheisiin ja kahdenkeskisiin hetkiin ja tilanteisiin, jotka eivät ole oikeastaan ollenkaan Yamaton mieleen.


title: Digimonin sivuhahmot

text: Yamatosta tuli ensimmäinen astronautti, jolla on digimonkumppani ja hän meni naimisiin Soran kanssa. Heillä on kaksi lasta, tytär, jolla on Pyocomon ja poika, jolla on Tsunomon.


title: Digimonin sivuhahmot

text: Yamaton ja Takerun nimet viittaavat legendaariseen japanilaiseen prinssiin Yamato-dynastialla, Yamato Takeruun.


title: Digimonin sivuhahmot

text: Yggdrasil (englanninkielisissä versioissa King Drasil) on fiktiivinen hahmo "Digimon"-sarjassa. Yggdrasil on Digimaailmaa hallitseva päätietokone jota useat digimonit pitävät jumalanaan. Yggdrasilin hyökkäyksiä ovat Crystal Shards, Huge Crystal ja Self-Repair. Yggdrasil komentaa 13 Royal Knightsia, jotka suojelevat häntä ja Digimaailmaa. Yggdrasil on saanut nimensä maailmanpuusta norjalaisessa mytologiassa. Mangassa "Digimon Next" Yggdrasil esiintyy Digimaailman hallitsijana ja järjestelmämaailman (). Lähetettyään Norn Mikiharan ihmisten maailmaan, Yggdrasil fuusioitui Barbamonin kanssa nähtyään ihmisten digimoneille aiheutetun kärsimyksen. Barbamonin tuhouduttua Yggdrasilkin tuhoutui jolloin Nornista tuli uusi Yggdrasil.


title: Digimonin sivuhahmot

text: Elokuvassa "Digital Monster X-Evolution" Yggdrasil esiintyi sinisenä kuplana jalustallaan. Kun Digimaailma tuli niin ylikansoitetuksi ettei Yggdrasil kyennyt enää hallitsemaan sitä, hän päätti luoda uuden Digimaailman ja pyyhkiä suurimman osan digimoneista pois X-viruksella käynnistäen Project Ark nimellä tunnetun suunnitelman. Osa selvinneistä digimoneista saivat X-Antibodyn, joka suojasi heitä X-virukselta ja he asettuivat uuteen Digimaailmaan mikä ei kuulunut Yggdrasilin suunnitelmaan. Yggdrasil määräsi palvelijansa Omnimonin tuhoamaan nämä X-digimonit. Saavuttaakseen tavoitteensa Yggdrasil loi kokeellisen olennon Dorumonin, jonka datasta syntyivät myöhemmin DexDoruGreymon, DexDorugoramon ja Dexmon. Selvittääkseen johtajansa aikeet Gallantmon kääntyi Yggdrasilia vastaan ja liittyi X-digimoneihin. Myöhemmin Dorumon kehittyi Alphamoniksi joka onnistui vakuuttamaan Omnimonin kohtaamaan Yggdrasilin. Alphamon onnistui kukistamaan DexDorugoramonin ja Dexmonin mutta kuoli itse antaen X-Antibodynsä Omnimonille, joka muuttui X-muotoonsa. Omnimon X tuhosi Yggdrasilin All Delete hyökkäyksellään minkä seurauksena Digimaailma syntyi uudelleen. Myöhemmin Omnimon ja Gallantmon keskustelivat Project Arkin todellisesta tarkoituksesta.


title: Digimonin sivuhahmot

text: "Digimon Data Squadissa" Yggdrasil esiintyy Digimaailman valtiaana. 10 vuotta ennen sarjan alkua BanchoLeomon ja Spencer Damon (Marcus Damonin isä) löysivät Yggdrasilin kukistettuaan Craniamonin taistelussa. Yggdrasil ilmestyi heille maailmanpuun muodossa. Kuratan hyökättyä Digimaailmaan ja aloitettua massiivisen digimonien massamurhan aallon, Yggdrasil alkoi uskoa kaikkien ihmisten olevan uhka ja vangitsi Spencerin. Yggdrasil määräsi Royal Knightsit tuhoamaan Spencerin kuultuaan Merukimonin kuolemasta. Spencerin sielu kuitenkin siirtyi BanchoLeomoniin joka onnistui pakenemaan. Yggdrasil itse asettui Spencerin kehoon ottaen hänen olomuotonsa. Yggdrasil määräsi Royal Knightsit hyökkäämään ihmisten maailmaan ja tuhoamaan ihmiset pelastaakseen Digimaailman. Lapset onnistuivat kuitenkin torjumaan hyökkäyksen ja lopulta kohtasivat Yggdrasilin. BanchoLeomon nappasi Yggdrasilin ja pyysi Marcusta tuhoamaan heidät jotta Spencerin sielu vapautuisi. ShineGreymon tuhosi heidät mutta tämä osoittautui turhaksi kun Yggdrasil muuntautui robottimaiseksi olennoksi ja siirtyi ihmisten maailmaan. Yggdrasil kukisti lasten digimonit taistelussa ja pyrki saamaan sekä Digimaailman että ihmisten maailman törmäämään toisiinsa. Yggdrasil kertoi lapsille olevansa tietokone, joka suunniteltiin hallitsemaan Digimaailman elämää. Kuratan aikeiden takia Yggdrasil menetti luottamuksen ihmisiin ja halusi aloittaa alusta tuhoamalla molemmat maailmat. Royal Knightsit kääntyivät Yggdrasilia vastaan ja alkoivat avustaa Craniamonia pitämään maailmat erillään. Viimeisessä taistelussa Fuji-vuorella Marcus ja Agumon onnistuivat murtamaan Yggdrasilin rintapanssarin minkä seurauksena Yggdrasil ilmestyi oikeassa muodossaan, kristallisoituna naishahmona. Marcus iski Yggdrasilia kasvoihin murtaen sen jolloin Yggdrasil tuhoutui lopullisesti. Ennen tuhoutumistaan Yggdrasil tunnusti tappionsa sanoen ymmärtävänsä nyt elämisen arvon ja viimeisenä tekonaan toi Spencer Damonin takaisin elävien kirjoihin. Yggdrasilin tuhon myötä Digimaailma jäi ilman johtajaa jolloin lapset palasivat korjaamaan Digimaailman ja Marcus ja Agumon ryhtyivät virallisiksi rauhanpitäjiksi.


title: Digimonin sivuhahmot

text: Elokuvasarjassa "Digimon Adventure tri." Yggdrasil mainittiin olentona, joka toisin kuin Homestasis, uskoi että ihmisten ja digimonien ei olisi koskaan pitänyt tietää toistensa olemassaolosta, pitäen kumppanidigmoneja pelkkinä ihmisten orjina. Hänen puolellaan oleva ilkeä Gennain näköinen mies kuvaili uudelleenkäynnistyksen ja Meicoomonin levittämän tartunnan olevan Yggdrasilin suunnitelmaa. Uudelleenkäynnistys pyyhki kaiken tiedon ihmisten olemassaolosta pois digimonien mielestä ja toi takaisin kaikki ne digimonit, jotka eivät olleet syntyneet uudelleen. Ja varmistaakseen, etteivät ihmiset enää ikinä astuisi Digimaailmaan tai väärinkäyttäisi sen tietoa, Alphamon ja "Pimeä Gennai" käyttivät Meicoomonia ja tartutettuja digimoneja todellisen maailman valloittamiseksi. Hän myös manipuloi puolelleen Maki Himekawan, joka oli ollut yksi viidestä alkuperäisestä Valitusta lapsesta ennen Taichi Yagamin ja muiden aikaa. Himekawa itse halusi toteuttaa uudelleenkäynnistyksen nähdäkseen jälleen oman digimonkumppaninsa Bakumonin, joka oli uhrannut kykynsä syntyä uudelleen kukistaakseen Pimeyden valtiaat. Pimeä Gennai itse kertoi totuuden Taichille ja muille, Himekawan tovereihin kuuluneen Daigo Nishijiman kuultua asiasta Hackmonilta, jonka Homeostasis oli nimittänyt Gennain tilalle uudeksi viestintuojakseen. Yggdrasilin suunnitelma eteni viimeiseen vaiheeseensa, kun Meicoomonin Mega-muoto Raguelmon sekä Tailmonin korruptoitunut Mega-muoto Ophanimon Falldown Mode yhdistyivät Ordinemoniksi, joka alkaa nielaista todellisen maailman osaksi Digimaailmaa. Lisäksi paljastui, että Yggdrasil oli lähettänyt Alphamonin ja Pimeän Gennain vangitsemaan Daisuken, Miyakon, Iorin, Kenin ja oikean Gennain, koska nämä olivat saaneet tietää heidän aikeistaan. Taichi vapauttaa heidät ja toiset lapset saavat Tailmonin irrotettua Ordinemonista, mutta Yggdrasil korvaa menetetyn datan uudella korruptoituneella datalla. Lapset ja Omnimon Merciful Mode joutuvat Yggdrasilin suunnitelman pysäyttämiseksi tuhoamaan Ordinemonin niin, että Meicoomon kuolee lopullisesti. Homeostasis pakottaa Yggdrasilin sammumaan, mutta Pimeä Gennai kerää Meicoomonin korruption aiheuttaneen jäänteen Apocalymonin datasta talteen ja pakenee.


title: Digimonin sivuhahmot

text: Yoshino "Yoshi" Fujieda on 18-vuotias tyttö "Digimon Data Squad" -sarjassa. Hänen kumppanidigimoninsa on Lalamon. Yoshi on vanhin DATS-ryhmänsä jäsen, Marcusin ja Thomasin ollessa vain 14-vuotiaita ja Yoshin toimiessa välillä isosiskona molemmille. Yoshilla on äiti ja kaksi sisarta. Yoshi kärsi lapsuutensa traumasta mutta Lalamon auttoi häntä pääsemään siitä yli. Viisi vuotta sarjan tapahtumien jälkeen Yoshi toimi poliisina yhdessä Mikin, Megumin ja Sampsonin kanssa ja jahtasi Koukia, joka ajoi moottoripyörää ilman kypärää.


title: Digimonin sivuhahmot

text: Yoshin japaninkielinen ääninäyttelijä on Yui Aragaki ja englanninkielinen ääninäyttelijä Colleen O’Shaughnessey.


title: Digimonin sivuhahmot

text: Yukio Oikawa on "Digimon Zero Two" -sarjassa esiintyvä fiktiivinen hahmo. Hän oli nuorempana erään Iori Hidan isän Hirokin ystävä. He molemmat olivat tietoisia Digimaailmasta ja unelmoivat pääsevänsä sinne. Hirokin kuoltua useita vuosia myöhemmin Vamdemon teki sopimuksen murtuneen ja epätoivoisen Oikawan kanssa ja lupasi auttaa tätä pääsemään Digimaailmaan, jos tämä luopuisi omastatunnostaan ja alkaisi kerätä "Pimeyden siemeniä". Luotuaan Mummymonin ja Archnemonin Oikawa pystyi tarkastelemaan tilannetta Digimaailmassa ja löydettyään Ken Ichijoijin, yhden Valituista lapsista, hän teki tästä Digimon-keisarin ja asetti tämän rakennuttamaan Pimeyden Torneja. Valittujen lasten yrityksistä huolimatta Oikawan onnistui kerätä tarpeeksi "Pimeyden siemeniä" satunnaisista lapsista ja näiden kanssa hän matkusti tietokoneen läpi maailmaan, jota luuli ensin Digimaailmaksi. Osoittautui, ettei kyseessä ollut Digimaailma, vaan jokin toinen ulottuvuus, jossa kaikki toiveet toteutuvat. Siellä Vamdemon paljasti itsensä ja tuli ulos Oikawasta, joka oli loppujen lopuksi hyvin heikossa kunnossa. Juuri, kun hän Vamdemonin kukistuksen jälkeen pääsi Digimaailmaan ja sai oman digimonkumppanin Datirimonin, hän hajosi dataksi ja jäi sieluna leijailemaan Digimaailman ympärille. Oikawan sielu otti perhosparven muodon, jotka lensivät Valittujen lasten omien lasten yli 25 vuotta myöhemmin. "Digimon Fusion"in kolmannella kaudella mystisen kellokauppiaan kutsuttua Kenin ja Stingmonin avuksi taistelussa Quartzmonia vastaan, Oikawan sielu perhosparven muodossa nähtiin lentävän Kenin takana.


title: Talismaani (kirja)

text: Talismaani ("The Talisman", 1984) on Stephen Kingin ja Peter Straubin kirjoittama romaani.


title: Talismaani (kirja)

text: Tarinassa matkataan halki Amerikan 12-vuotiaan Jack Sawyerin mukana. Matka on pitkä ja raskas jo aikuisellekin, mutta sen taittaminen on ainoa mahdollisuus saavuttaa tarunhohtoinen Talismaani, joka ainoastaan voi pelastaa Jackin sairaan näyttelijä-äidin, Lily Cavanaughin. Kirjassa seikkailevaan Jackiin törmätään vielä saman kirjailijakaksikon parikymmentä vuotta Talismaanin jälkeen kirjoittamassa romaanissa Pimeyden talo.


title: Panu Laturi

text: Panu Laturi (s. 14. tammikuuta 1972 Ylihärmä) on Suomen sosiaali ja terveys ry:n järjestöjohtaja ja Vihreiden entinen puoluesihteeri. Hänet valittiin tähän tehtävään toukokuussa 2007.


title: Panu Laturi

text: Laturi on koulutukseltaan valtiotieteiden maisteri kansantaloustieteestä. Hän on toiminut muun muassa Helsingin yliopiston ylioppilaskunnan hallituksen puheenjohtajana (1999), Euroopan vihreiden kampanjapäällikkönä (2005–2007) ja Vihreiden poliittisena sihteerinä (2004–2005 ja 2007). Hän on ollut Vihreän liiton vaalipäällikkönä eduskuntavaaleissa 2003, eurovaaleissa 2004 ja kunnallisvaaleissa 2004 sekä Euroopan vihreiden yhteisen eurovaalikampanjan vaalipäällikkönä 2004. Ennen liittymistään Vihreisiin Laturi työskenteli Keskustan kansanedustajan Aulis Ranta-Muotion avustajana (1997–1999). Pekka Haaviston presidenttikampanjan kampanjapäällikkö Riikka Kämppi kritisoi Laturia vaalikamppanjasta kertovassa kirjassaan. Hänen mukaansa Laturi ilmoitti katkaisseensa rahaliikenteen eli yksityisten tukijoiden lahjoitusten virran puoluetoimistosta kampanjaan uhkailumielessä ja halusi avoimesti savustaa Kämpin ulos tehtävästä.


title: Panu Laturi

text: Panu Laturi on naimisissa kokoomuslaisen opetusministeri Henna Virkkusen erityisavustajan Laura Rissasen kanssa.


title: Askites

text: Askites eli askiitti tarkoittaa nesteen kertymistä vatsaonteloon. Tilaa kutsutaan myös nimellä vesivatsa.


title: Askites

text: Askites kehittyy yleensä pitkäaikaisen maksasairauden myöhäiskomplikaationa ja on merkki huonosta ennusteesta. Kuolleisuus on ensimmäisenä vuotena noin 40 prosenttia. Siihen voi olla muitakin syitä, kuten eräät syöpälajit.


title: Askites

text: Askitesia esiintyy esimerkiksi broilerin poikasilla, jotka kasvavat nopeasti. Askitesin perussyynä on veren hapen niukkuus. Askitesin esiintymiseen vaikuttaa seuraavat: korkeus, ilmanvaihto, hengitysteiden tulehdukset, lämpötila, kasvunopeus, ravinto ja munien säilytys- ja hautomo-olosuhteet. Askitesia esiintyy linnuilla esimerkiksi silloin, kun niiden veressä on vähän happea ja ne korjaavat sen lisäämällä verenvirtausta keuhkoissa sekä nostamalla punaisten verisolujen määrää. Lisääntynyt työ laajentaa sydämen oikeaa puolta, jolloin se myös heikkenee. Sen seurauksena vatsanalueen elimiin kertyy verta ja vatsaonteloon oljenväristä heranestettä.


title: Monica Frassoni

text: Monica Frassoni (s. 9. syyskuuta 1963 Veracruz, Meksiko) on italialainen vihreä poliitikko ja Euroopan vihreän puolueen toinen puheenjohtaja. Hän toimi europarlamentaarikkona vuosina 1999–2009. Vuosina 1999–2004 hän edusti Belgian ranskankielistä vihreää puoluetta Ecoloa ja vuosina 2004–2009 Italian vihreitä. Vuonna 2009 hän ei tullut valituksi. Frassoni oli europarlamentissa toinen Vihreät / Euroopan vapaa allianssi -ryhmän puheenjohtajista vuosina 2002–2009.


title: Parkanon vesitorni

text: Parkanon vesitorni on teräksestä valmistettu vesitorni, joka hallitsee Parkanon kaupunkikuvaa 3-tien kupeessa. Vesitorni on valmistunut vuonna 1970 ja sillä on korkeutta noin 40 m. Sen vesitilavuus on 600 m. Vesitornin vartena oleva teräsputki on halkaisijaltaan 2,6 metriä. Säiliöosa on kuusikulmainen vaakatasossa oleva pyöreistä putkista koottu rengassäiliö. Vesitorni on kokonaisuudessaan Parkano Oy:n valmistama suunnittelua ja rakentamista myöten.


title: Parkanon vesitorni

text: Torni on mallikappale Parkano Oy:n 1960-luvun lopulla alkaneesta hankkeesta kehittää teräksestä valmistettu vesitorni sarjatuotantoon soveltuvaksi. Tuotannossa ylävesisäiliön tilavuus olisi ollut valittavissa 150–1000 kuution väliltä. Kehittämistyötä tuki Sitra. Parkanon mallikappale jäi ainoaksi tällä menetelmällä rakennetuista vesitorneista. Hankkeen menestykseen vaikutti osaltaan konepajan siirtyminen uudelle omistajalle Rauma-Repolalle ja tornin vakioulkonäkö.


title: Parkanon vesitorni

text: Betoni oli ollut hallitseva vesitornin rakennusmateriaali. Teräksisen vesitornin etuna nähtiin mahdollisuus valmistaa vesitornin osat hyvissä olosuhteissa konepajalla mahdollisimman suuriksi ja valmiiksi lohkoiksi, lyhyt rakennusaika rakennuspaikalla ja työmaalla tarvittavan rakennustyön pieni määrä: Parkanossa tarvittiin kaivinkonetta perustusten rakentamiseksi ja vinssi nostamaan vesitornin perustuksiin saranoitu varsi pystyyn ja kahtena lohkona paikalle kuljetettu ja työmaalla yhteen koottu säiliö yläilmoihin. Terästornin haittapuoli on korroosio.


title: Parkanon vesitorni

text:
Parkanon vesitorni on eristämätön, joten kovalla pakkasella vesi alkaa jäätyä ja käytettävissä oleva vesimäärä pienenee. Vesitornissa on pumput, jotka kierrättävät vettä koko ajan. Jää sulaa nopeasti, kun pakkanen lauhtuu. Kesällä vesitornin vesi lämpenee enemmän kuin eristetyssä betonisäiliössä ja saattaa pilaantua. Lämmöneristeen jättäminen pois tuo säästöä rakennuskustannuksiin, mutta kasvattaa käyttökustannuksia.
Vesitorni oli alun perin rusehtavan keltainen, mutta myöhemmin värin katsottiin olevan hieman ankea. Vesitorni maalattiin uudestaan männyn väreihin; rungon alaosa tummanruskeaksi, yläosa kermankeltaiseksi ja säiliöosa vihreäksi.


title: Sonia Bisset

text: Sonia Bisset (s. 1. huhtikuuta 1971, Santiago de Cuba) on kuubalainen keihäänheittäjä. Hänen ennätyksensä on 67,67 m vuodelta 2005.


title: Sonia Bisset

text: Bisset voitti Keski-Amerikan mestaruuden keihäässä 1995. Seuraavana vuonna hän voitti Ibero-Amerikan mestaruuden. Vuonna 1997 hän sijoittui Universiadeissa toiseksi ja 1998 voitti jälleen Keski-Amerikan mestaruuden. Bisset heitti Sevillan MM-kisoissa 1999 kuudenneksi tuloksella 63,52. Sydneyn olympialaisissa seuraavana vuonna hän oli viides, jonka jälkeen kauden lopussa hän voitti GP-finaalin tuloksella 65,87.


title: Sonia Bisset

text: Bisset ylsi ensimmäiseen arvokisamitaliinsa Edmontonin MM-kisoissa 2001, joissa hän voitti pronssia. Ateenan olympialaisissa 2004 hän oli viides ja Helsingin MM-kisoissa 2005 seitsemäs. hänen sijoituksensa oli kolmas ja seuraavan vuoden neljäs. Yleisurheilun maailmancupissa 2006 Bisset sijoittui toiseksi. MM-kisoissa 2007 Bisset sijoittui kuudenneksi.


title: Al Arbour

text: Alger Joseph ”Al” Arbour (1. marraskuuta 1932 Sudbury, Ontario, Kanada – 28. elokuuta 2015) oli kanadalainen jääkiekkoilija ja valmentaja. Hän johdatti valmentajana New York Islandersin neljään peräkkäiseen Stanley Cup -voittoon.


title: Al Arbour

text: Arbour oli pelipaikaltaan puolustaja. Hän aloitti uransa 1957 Detroit Red Wingsissä. Myöhemmin hän pelasi Chicago Blackhawksissa, Toronto Maple Leafsissa ja St. Louis Bluesissa. Pelaajauransa aikana hän voitti Stanley Cupin neljästi.


title: Al Arbour

text: Arbour aloitti valmentajauransa St. Louis Bluesin valmentajana 1970. Kahden kauden jälkeen Islandersin GM Bill Torrey palkkasi Arbourin nuoren joukkueen valmentajaksi.


title: Al Arbour

text: Aluksi Arbour pisti joukkueen puolustuksen kuntoon, ja joukkue päästi alle 100 maalia kaudessa. Joukkueen taso alkoi pikkuhiljaa nousta, ja Arbour voitti Jack Adams Awardin 1979. Vuonna 1980 Islanders voitti ensimmäisen Stanley Cup -mestaruutensa. Islanders voitti seuraavat kolme mestaruutta, ja pelasi vielä finaalissa kaudella 1984–1985, mutta hävisi alkavalle Edmonton Oilersin dynastialle. Arbour lopetti valmentajanuransa Kauden 1985–1986 jälkeen, ja siirtyi Islandersin organisaatioon.


title: Al Arbour

text:
Arbour palasi kuitenkin takaisin joukkueen valmentajaksi 1988–1994 väliseksi ajaksi. Vuonna 1994 jälkeen hän jäi lopullisesti eläkkeelle.
Uran lopettamisen jälkeen Islanders nosti numerolla 739 varustetun viirin hallin kattoon kunnioittaakseen Arbourin 739 runkosarjan voitto-ottelua valmentajana.


title: Al Arbour

text: Arbour valittiin Hockey Hall of Fameen 1996.


title: Al Arbour

text: Arbour palasi vielä kerran Islandersin valmennukseen historiallisella yhden päivän sopimuksella 3. marraskuuta 2007. Näin Arbour sai urallaan 1 500 runkosarjaottelua täyteen Islandersin valmentajana. Tuona iltana Islanders pelasi Pittsburgh Penguinsia vastaan ja voitti ottelun 3–2. Voitto oli Islandersille 740. Albourin valmentamana.


title: Al Arbour

text: Ottelun jälkeen pidetyssä juhlatilaisuudessa Arbourin viiri laskettiin alas hallin katosta ja tilalle nostettiin uusi viiri. Siinä on numeron 739 sijaan hänen Islandersissa valmentamiensa otteluiden lukumäärä 1 500.


title: Aziz Zakari

text: Aziz Zakari (s. 2. syyskuuta 1976, Accra, Ghana) on ghanalainen pikajuoksija.


title: Aziz Zakari

text: Zakari osallistui Ateenan MM-kisoihin 1997, mutta karsiutui 100 metrin juoksun toisissa alkuerissä ajallaan 10,29. Seuraavana vuonna hän selvisi Kuala Lumpurin Kansainyhteisön kisoissa 100 ja 200 metrin juoksun välieriin, mutta 4 x 100 metrin viestijuoksussa hänet diskattiin. Vuonna 2000 Zakari voitti Afrikan mestaruuden 100, 200 ja 4 x 100 metrillä. Sydneyn olympialaisissa hän selviytyi loppukilpailuun 100 metrillä, mutta keskeytti loppukilpailussa. 4 x 100 metrillä Ghanan joukkue keskeytti alkuerissä.


title: Aziz Zakari

text: Zakari sijoittui seitsemänneksi 100 metrillä Edmontonin MM-kisoissa 2001. Kauden lopussa GP-finaalissa hän oli 200 metrillä kuudes ajalla 20,63. Manchesterin Kansainyhteisön kisoissa 2002 hän karsiutui 100 metrin välierissä, mutta selviytyi 200 metrin loppukilpailuun, jossa sijoittui viidenneksi ajalla 20,29. Kauden lopussa hän juoksi GP-finaalissa 100 metrillä viidenneksi. Zakari karsiutui Pariisin MM-kisoissa 2003 100 metrin alkuerissä. Seuraavana vuonna Ateenan olympialaisissa hän karsiutui 4 x 100 metrin alkuerissä. Henkilökohtaisella 100 metrillä hän selviytyi finaaliin, mutta keskeytti loppukilpailussa. Loppukilpailun seitsemästä maaliin tulleesta kuusi alitti kymmenen sekunnin rajan. Kauden lopussa Zakari sijoittui 100 metrillä kolmanneksi ajalla 10,15.


title: Aziz Zakari

text: Zakari juoksi ensimmäisen kerran alle 10 sekunnin 14. kesäkuuta 2005 samassa juoksussa, jossa Jamaikan Asafa Powell juoksi uuden maailmanennätyksen. Samana vuonna hän juoksi Helsingin MM-kisoissa 100 metrillä kahdeksanneksi ja toiseksi ajalla 10,01. Seuraavana vuonna hän sijoittui Kansainyhteisön kisoissa 100 metrillä viidenneksi. Huhtikuussa 2006 Zakari jäi kiinni doping-testissä anabolisten aineiden käytöstä ja sai kahden vuoden kilpailukiellon. Hänen 29. huhtikuuta 2006 alkaen tekemänsä tulokset mitätöitiin. Hänen kilpailukieltonsa päättyi 8. kesäkuuta 2008.


title: Aziz Zakari

text: Pekingin olympialaisissa 2008 hän karsiutui 100 metrin puolivälierissä. Berliinin MM-kisoissa 2009 ja Daegun MM-kisoissa 2011 hän karsiutui sen sijaan jo alkuerissä.


title: Ana Gabriel

text: Ana Gabriel (s. María Guadalupe Araújo Young, 10. joulukuuta 1955 Sinaloassa Meksikossa) on suosittu meksikolainen laulaja, joka on urallaan laulanut monentyylistä musiikkia, tyyleihin lukeutuvat mm. morteña, ska, bolero, ranchera, huapango, viihde, rock, jopa dance.


title: Ana Gabriel

text: Gabrielin vanhemmat ovat Rafael Araújo ja kiinalaissyntyinen Isabel Yong. Mm. Agustín Laran innoittamana hän aloitti laulamisen ja säveltämisen jo 6-vuotiaana. Anan ollessa 15-vuotias perhe muutti Tijuanaan, jossa hän aloitti kirjanpidon opinnot. Gabriel nousi lavalle ensimmäistä kertaa 15. syyskuuta 1974. Alettuaan laulaa Tijuanan baareissa 1980-luvun alussa Gabriel pääsi osallistumaan "Valores juveniles" -kilpailuun jossa hänelle povattiin suurta tulevaisuutta laulajana. Vuonna 1977, 22-vuotiaana hän nauhoitti ensimmäisen laulunsa "Compréndeme"


title: Ana Gabriel

text: Ura alkoi kuitenkin tosissaan vasta 1987 jolloin Gabriel voitti OTI:n kansallisen musiikkifestivaalin ja sijoittui saman järjestön kansainvälisessä kilpailussa Lissabonissa kolmanneksi.


title: Ana Gabriel

text: Gabrielilta on ilmestynyt 18 studiolevyä. Hän on erittäin suosittu varsinkin kotimaassaan ja voittanut useita palkintoja (mm. Lo Nuestro, Billboard). Hän on duetoinut muun muassa Plácido Domingon, Rocío Juradon ja Vikki Carrin kanssa.


title: Alex Kipchirchir

text: Alex Kipchirchir (s. 26. marraskuuta 1984 Uasin Gishu) on kenialainen keskimatkojen juoksija.


title: Alex Kipchirchir

text: Kipchirchir pelasi nuorena jalkapalloa ja koripalloa ja aloitti yleisurheilun vasta loppuvuodesta 2001 tavattuaan Moses Tanuin, joka sai hänet kiinnostumaan juoksemisesta. Seuraavana vuonna Kipchirchiristä tuli nuorten maailmanmestari, kun hän voitti Kingstonissa 800 metrin juoksun ajalla 1.46,59. Vuonna 2003 Kipchirchir teki uuden mailin nuorten ME:n 3.50,25. Kauden lopussa hän sijoittui 1 500 metrin juoksussa toiseksi. Hän oli toinen myös seuraavan vuoden .


title: Alex Kipchirchir

text: Kipchirchir selviytyi Helsingin MM-kisoihin 2005 sijoituttuaan Kenian karsinnoissa kolmanneksi. Helsingin MM-kisoissa hän oli 1 500 metrillä seitsemäs, mutta kauden lopussa juoksi kolmanneksi ajalla 3.33,71. Seuraavana vuonna hän voitti Kansainyhteisön kisoissa 800 metriä ajalla 1.45,88. Samana vuonna hän voitti Afrikan-mestaruuskilpailuissa sekä 800 että 1 500 metrin kilpailut. Kauden lopussa hän voitti 1 500 metrillä ajalla 3.32,60 sekä yleisurheilun maailmancupin.


title: Tyree Washington

text: Tyree Washington (s. 28. elokuuta 1976 Riverside, Kalifornia) on entinen yhdysvaltalainen yleisurheilija, jonka päämatka oli 400 metrin juoksu.


title: Tyree Washington

text: Washington voitti Ateenan MM-kisoissa 1997 pronssia 400 metrin henkilökohtaisesta kilpailusta pronssia ajalla 44,39 ja oli mukana voittamassa 4 x 400 metrin viestijuoksussa MM-kultaa. Pitkän viestin joukkue kuitenkin hylättiin myöhemmin Antonio Pettigrew'n tunnustettua käyttäneensä dopingia. Vuonna 2003 Washington voitti maansa mestaruuden 400 metrillä, ja MM-kultaa 400 metrillä Birminghamin sisäratojen MM-kisoissa ja Pariisin ulkoratojen MM-kisoissa. Pariisin kultamitalin hän sai jälkikäteen, kun Jerome Young hylättiin dopingin käytön vuoksi. Sekä Birminghamissa että Pariisissa hän oli mukana Yhdysvaltain 4x400 metrin viestin voittaneessa joukkueessa, mutta molemmilla kerroilla joukkueet hylättiin muiden juoksijoiden dopinghylkäysten vuoksi.


title: Tyree Washington

text: Washington voitti myös sekä 2006 Moskovan sisäratojen MM-kisoissa 4x400m viestikullan.


title: Tyree Washington

text: Washington oli mukana 4x400 metrin viestijuoksun maailmanennätyskvartetista, johon hänen lisäksi kuuluivat myös Antonio Pettigrew, Jerome Young sekä Michael Johnson. Maailmanennätys 2.54,20 juostiin New Yorkissa 22. heinäkuuta 1998. Aika kuitenkin hylättiin vuonna 2008 kun Antonio Pettigrew myönsi käyttäneensä dopingia urallaan.


title: Tyree Washington

text: Washingtonin valmentajana toimi Blackman Ihem sekä myöhemmin myös Antonio Pettigrew. Sairasteluja ja loukkaantumisia vastaan taistellut Washington ilmoitti heinäkuussa 2008 lopettavansa pitkän uransa.


title: Glen Sather

text: Glen Sather (s. 2. syyskuuta 1943 High River, Alberta, Kanada) on entinen jääkiekkoilija ja valmentaja WHA:sta ja NHL:stä. Tällä hetkellä hän on New York Rangersin GM. Sather on tunnettu siitä, että hän valmensi aikoinaan Edmonton Oilersin moneen Stanley Cup -mestaruuteen.


title: Glen Sather

text: Sather pelasi yhteensä kymmenen kautta NHL:ssä ja yhden kauden WHA:ssa. Hän pelasi runkosarjassa 739 ottelua, joissa teki 99 maalia ja 146 syöttöä; yhteensä siis 245 pistettä. Hän keräsi myös 801 rangaistusminuuttia.


title: Glen Sather

text: Pudotuspeleissä hän pelasi 77 ottelua, tehden pisteet 2-6-8, ja sai 88 rangaistusminuuttia. Hän lopetti uransa WHA-kauden jälkeen 1977.


title: Glen Sather

text: Sather aloitti Oilersin valmentajana 1979 ja johdatti joukkueen heti pudotuspeleihin. Hän valmensi lopulta Oilersin dynastiaan neljällä Stanley Cup -voitolla 1984, 1985, 1987 ja 1988. Hän jatkoi Oilersin organisaatiossa vuoteen 2000 asti, vaikka ei toiminutkaan enää 1990-luvulla päävalmentajana. Hän siirtyi New York Rangersin organisaatioon, ja on mm. valmentanut joukkuetta 90 ottelun verran. Nykyään hän on NHL:n pitkäaikaisimpana toiminut GM.


title: Glen Sather

text: Sather valittiin Hockey Hall of Fameen 1997.


title: Oslon tuomiokirkko

text: Oslon tuomiokirkko () on kirkkorakennus Norjan pääkaupungissa Oslossa. Se sijaitsee Oslon Stortorvet-aukiolla. Kirkko on Norjan kirkon Oslon hiippakunnan pääkirkko. Norjan kuningashuone ja valtio käyttävät kirkkoa kirkollisiin tilaisuuksiinsa. Kirkko valmistui vuonna 1697, ja sitä on uudistettu vuosina 1848–1850. Vuonna 1950 kirkko restauroitiin Oslon 900-vuotisjuhlia varten.


title: Oslon tuomiokirkko

text: Nykyinen tuomiokirkko on kolmas tuomiokirkko Oslossa. Oslon ensimmäinen tuomiokirkko oli "Halvardskatedralen", joka rakennettiin romaaniseen tyyliin kuningas Sigurd I Jerusaleminkävijän aikakaudella 1100-luvun ensimmäisellä puoliskolla. Myöhemmin se sai myös goottilaisia piirteitä. Ensimmäisen tuomiokirkon rauniot on nähtävillä Gamlebyenissä.


title: Chris Bristow

text: Chris Bristow (2. joulukuuta 1937 Lambeth – 19. kesäkuuta 1960 Spa-Francorchamps) oli brittiläinen Formula 1 -kuljettaja. F1-urallaan hän ehti osallistua neljään Grand Prix'iin, eikä saavuttanut yhtään MM-pistettä. Hän sijoittui heti ensimmäisessä osakilpailussaan kymmenenneksi.


title: Chris Bristow

text: Chris Bristow kuoli Belgian Grand Prix -kilpailussa vuonna 1960. Kahdennellakymmenennellä kierroksella Bristowin auto, joka oli tulossa mäen alla olevaan kaarteeseen, syöksyi ulos radalta ja pyörähti ympäri. Bristow viskautui ulos autostaan ja hänen päänsä irtosi piikkilangan viillettyä. Auton tuulilasista löytyneet höyhenet antoivat aiheen olettaa, että Bristow menetti autonsa hallinnan linnun iskeydyttyä tuulilasiin. Viisi kierrosta myöhemmin Alan Staceyn auto syöksyi ulos radalta ja kuljettaja sai surmansa.


title: Catius

text: Catius (ensimmäinen vuosisata eaa.) oli roomalainen epikurolaiseen koulukuntaan kuulunut filosofi. Hän oli kotoisin Gallia Transpadanasta.


title: Catius

text: Catius kirjoitti neljää kirjaa käsittäneen tutkielman olevaisen luonteesta ja korkeimmasta hyvästä ("De rerum natura et de summo bono"). Cicero kirjoitti vuonna 45 eaa. kirjoitetussa kirjeessä, että Catius oli juuri kuollut. Cicero pilkkasi kirjeessä ajatusta jota kutsui nimellä "spectra Catiana" — Catiuksen ajatukset esittivät epikurolaisen ajatuksen materiaalisista kuvista (ειδωλα), joiden he ajattelivat esittäytyvän mielelle ja herättävän näin aistimuksen poissaolevista kappaleista.


title: Catius

text: Vanhat Horatiuksen kommentaattorit ovat katsoneet, että tämän toisen kirjan neljännessä satiirissa esiintyvä Catius, joka pitää mahtipontisen ja paatoksellisen luennon erilaisista ruokapöydän nautinnoista, on tämä sama epikurolainen Catius. Ciceron todistuksen perusteella vaikuttaa kuitenkin siltä, että satiiri on kirjoitettu useita vuosia Catiuksen kuoleman jälkeen, ja näin Horatius on saattanut viitata nimellä johonkin hovin mässäilijään.


title: The Used (albumi)

text: The Used on samannimisen yhtyeen 25. kesäkuuta 2002 julkaistu esikoisalbumi. Levy on myynyt kultaa Yhdysvalloissa.


title: The Used (albumi)

text: Albumi debytoi Yhdysvalloissa Billboard 200 -listan sijalla 63.


title: In Love and Death

text: In Love and Death on The Usedin toinen studioalbumi, joka julkaistiin 28. syyskuuta 2004.


title: In Love and Death

text: Albumi debytoi Yhdysvalloissa Billboard 200 -listan kuudennella sijalla.


title: Lies for the Liars

text: Lies for the Liars on The Usedin kolmas studioalbumi, joka julkaistiin 22. toukokuuta 2007.


title: Lies for the Liars

text:
Albumi debytoi Yhdysvalloissa Billboard 200 -listan viidennellä sijalla. Iso-Britanniassa se nousi albumilistan sijalle 39.
Kaikki kappaleet ovat "Maybe Memories" -julkaisulta.


title: Atelier Stockholm

text: Atelier Stockholm on tukholmalainen taidekoulu, joka opettaa vanhojen mestarien piirustus- ja maalaustekniikoita. Koulu sijaitsi ennen Yhdysvalloissa nimellä Pantura Studios. Koulua johtavat Hans-Peter Szameit ja Sanna Tomac.


title: Atelier Stockholm

text: Opintosuunnitelma noudattaa klassisia periaatteita, jossa ensiksi opetellaan piirtämään ja sen jälkeen maalaamaan. Piirustusohjelmassa oppilaat aloittavat piirtäen Charles Barguen litografioita sight-size-menetelmällä ja kipsipatsaita valkoiselle paperille hiilellä. Piirustusohjelman viimeisenä haasteena on piirtää patsas hiilellä ja valkoisella talkilla värilliselle paperille.


title: Atelier Stockholm

text: Maalausohjelma alkaa asetelman tai patsaan maalaamisella grisaille-paletilla, jossa on yleensä ainoastaan mustaa ja valkoista. Tämän jälkeen siirrytään rajoitettuun värilliseen palettiin, ja lopulta koko palettiin.


title: Atelier Stockholm

text: Samaan aikaa kun oppilaat piirtävät patsaita ja maalaavat asetelmia, he tekevät elävästä mallista lyhyitä ja pitkiä asentoja. Opintojen lomassa opiskelijoille esitellään myös taiteen kaupallinen puoli ja siihen liittyvät tavat.


title: Stuart Lewis-Evans

text: Stuart Lewis-Evans (20. huhtikuuta 1930, Luton, Bedfordshire – 25. lokakuuta 1958, East Grinstead, Sussex) oli brittiläinen Formula 1 -ajaja. Hän osallistui urallaan 14 Grand Prix’hin, joissa hän ajoi kahdesti paalulle ja palkintosijoille. Hän sai urallaan yhteensä 16 MM-pistettä.


title: Stuart Lewis-Evans

text: Lyhyellä urallaan Lewis-Evans teki vaikutukseen F1-maailmaan. Vähäisestä menestyksestään huolimatta hänet arvioitiin nousevaksi lahjakkuudeksi. Ensimmäisessä Grand Prix’ssään hän sijoittui neljänneksi. Fangiolle, Brooksille ja Masten Gregoryn Maseratille hän ei voinut mitään. Tony Vandervell kiinnostui nuoresta lahjakkuudesta ja palkkasi hänet Vanwall-talliinsa. Vanwall osoittautui kuitenkin epäluotettavaksi. Lewis-Evans voitti kuitenkin tallille epävirallisen Marokon Grand Prix’n, ja saavutti paalun kauden viimeisessä GP:ssä.


title: Stuart Lewis-Evans

text: Kausi 1958 oli menestyksekkäämpi vuosi, ja samalla Vanwallin viimeinen kokonainen. Ensisijaiset kuljettajat Stirling Moss ja Tony Brooks voittivat kolme kilpailua ja Lewis-Evans saavutti kaksi palkintosijaa. Hänen kautensa kuitenkin päättyi kohtalokkaasti pölyisellä Ain-Diab Circuitilla Marokon GP:ssä. Hänen moottorinsa hajosi singoten auton kovalla vauhdilla reunavalliin. Lewis-Evans sai vakavia palovammoja. Hänet kiidätettiin Englantiin hoitoon, mutta hän kuoli saamiinsa vammoihin kuusi päivää myöhemmin.


title: Stuart Lewis-Evans

text: Lewis-Evansin kuolema vaikutti Vanwalliin. Vandervellin terveys horjui eivätkä uudet ajajat halunneet osallistua tallin toimintaan. Vanwall ei kyennyt enää osallistumaan F1-sarjan jokaiseen osakilpailuun.


title: Maybe Memories

text: Maybe Memories on The Usedin kokoelma-albumi, joka julkaistiin 8. heinäkuuta 2003 julkaistu CD/DVD.


title: Berth

text: Berth on The Usedin toinen livealbumi- ja DVD, joka julkaistiin 6. helmikuuta 2007. Se debytoi Yhdysvalloissa Billboard 200 -listan sijalla 71.


title: Erkki Pullinen

text: Erik (Erkki) Pullinen (6. kesäkuuta 1871 Antrea – 20. marraskuuta 1934 Helsinki) oli kannakselainen maanviljelijä ja maanviljelysneuvos. Pullinen oli suomalaisen puolueen, kansanpuolueen, edistyspuolueen ja maalaisliiton kansanedustajana ja toimi myös kahteen otteeseen ministerinä 1920-luvulla.


title: Erkki Pullinen

text: Pullisen vanhemmat olivat talollinen "Anders (Antti) Pullinen" ja "Eeva Kristiina Kaiponen". Pullinen pääsi ylioppilaaksi 1891 ja hän suoritti alemman hallintotutkinnon 1894 ja agronomin tutkinnon 1897. Pullinen toimi Osaran maamieskoulun opettajana Hämeenkyrössä 1897–1898 ja maanviljelijänä Antreassa 1898–1934 sekä Viipurin maalaiskunnassa 1914–1934. Pullinen oli "Suomalaisen maanviljelyskauppa Oy":n johtaja 1899–1900 ja 1917–1918 sekä Viipurin läänin maanviljelysseuran sihteeri 1901–1916.


title: Erkki Pullinen

text: Politiikassa Pullinen oli suomalaisen puolueen kansanedustajana 1907–1914, kansanpuolueen edustajana 1917–1918, Edistyspuolueen kansanedustajana 1918 ja 1922–1926 sekä Maalaisliiton kansanedustajana 1930–1932. Hän edusti koko eduskuntauransa ajan Viipurin läänin itäistä vaalipiiriä. Edistyspuolueen riveissä Pullinen oli kulkulaitosten ja yleisten töiden ministerinä Vennolan II hallituksessa 1921–1922 ja Kallion I hallituksessa 1922–1924. Kunnallispolitiikassa Pullinen oli mukana Antrean kuntakokouksen ja kunnanvaltuuston puheenjohtajana.


title: Erkki Pullinen

text: Pullinen sai maanviljelysneuvoksen arvon 1922. Hänellä oli monia luottamustehtäviä eri maatalousalan järjestöissä.


title: Elias Sopanen

text: Elias Walfrid (E.W.) Sopanen (28. syyskuuta 1863 Savonlinna – 8. huhtikuuta 1926 Kangaslampi) oli eteläsavolainen kihlakunnantuomari ja maanviljelijä joka toimi nuorsuomalaisen puolueen kansanedustajana sekä oikeusministerinä 1920-luvulla.


title: Elias Sopanen

text: Sopasen vanhemmat olivat kauppias "Adolf Albin Sopanen" ja "Maria Tarasoff". Hän pääsi ylioppilaaksi 1882 ja suoritti yleisen oikeustutkinnon 1886 saaden varatuomarin arvon 1889. Sopanen oli asianajajana ja kaupunginvaltuuston sihteerinä Savonlinnassa 1887–1900 ja sen jälkeen Viipurin hovioikeudessa kanslistina 1900–1907, ylimääräisenä viskaalina 1902–1904, varakanneviskaalina 1904 ja 1906–1907 sekä asessorina 1904–1906 ja 1907–1908. Sopanen toimi Leppävirran tuomiokunnan tuomarina 1908–1910 ja Rantasalmen tuomiokunnan tuomarina 1910–1926. Maanviljelijänä Sopanen oli vuodesta 1897 lähtien.


title: Elias Sopanen

text: Sopanen oli nuorsuomalaisen puolueen kansanedustajana Mikkelin läänin vaalipiiristä 1914–1917. Edistyspuoluetta edustanut Sopanen oli oikeusministerinä Kallion I hallituksessa 1923–1924 noin kuukauden verran. Kunnallispolitiikassa Sopanen oli mukana Kangaslammin kunnanvaltuuston puheenjohtajana.


title: Elias Sopanen

text: Suomen sisällissodan aikana Sopanen toimi Varkauden taistelun jälkeen 87 ihmistä epäselvissä olosuhteissa kuolemaan tuominneen tutkijalautakunnan puheenjohtajana.


title: Yrjö Johannes Eskelä

text: Yrjö Johannes Eskelä (11. helmikuuta 1886 Jepua – 23. kesäkuuta 1949) oli sisäasiainministerinä Cajanderin I hallituksessa 1922 ja Cajanderin II hallituksessa 1924. Hän ei edustanut mitään puoluetta vaan oli ammattiministeri.


title: Emil Böök

text: Emil Böök (9. marraskuuta 1835, Helsinki – 15. heinäkuuta 1914) oli suomalainen kasvatustieteilijä ja rehtori. Böök väitteli tohtoriksi vuonna 1868 kouluhistoriallisella tutkimuksella "Realismen i den tyska skolan intill medlet af det adertonde århundradet". Väitöksen jälkeen hän toimi kasvatustieteen dosenttina vuoteen 1892 saakka. Kasvatus- ja opetusopin professorin Zachris Joachim Cleven jäätyä eläkkeelle vuonna 1882 Böök hoiti 1880-luvulla yliopiston kasvatus- ja opetusopin professorin virkaa useaan eri otteeseen virkaa tekevänä.


title: Emil Böök

text: Emil Böök toimi alun perin Lauantaiseuran vuonna 1831 perustaman Helsingfors Lyceumin rehtorina vuosina 1869–1891. Rehtorin mukaan koulua kutsuttiin "Böökin lyseoksi", ja sen oppilaisiin kuului muun muassa C. G. E. Mannerheim, jonka Böök joutui vuonna 1879 erottamaan koulusta kurittomuuden vuoksi. Lopulta Mannerheim kuitenkin suoritti koulun loppuun yksityisesti Böökin lyseossa vuonna 1887.


title: Emil Böök

text: Helsingissä Vuorikatu 22:ssa sijainneen Böökin lyseon toiminta päättyi 1891, koska se oli ollut lähellä suomalaisuusliikettä oleva ruotsinkielinen koulu ja suomenkieliset perheet alkoivat vähitellen panna lapsiaan entistä enemmän suomenkielisiin kouluihin. Tämän jälkeen Emil Böök toimi vielä vuosina 1891–1914 ruotsalaisen normaalilyseon historian yliopettajana.


title: Emil Böök

text: Böökin vanhemmat olivat tullivahtimestari Karl Gustaf Böök ja Fredrika Sjöberg. Hän oli naimisissa vuodesta 1863 Eugénie (Jenny) Charlotta Amalia Augusta Paldanin kanssa. Emil Böökin poika Einar Böök oli suomalaisen sosiaalipolitiikan kehittäjä, joka toimi muun muassa sosiaalihallituksen ylitirehtöörinä ja sosiaaliministerinä.


title: Ilmari Auer

text: Ilmari Auer (sukunimi vuoteen 1895 Tappura) (17. helmikuuta 1879 Lempäälä – 13. heinäkuuta 1965 Helsinki) oli maanviljelysneuvos ja Edistyspuolueen ja Maalaisliiton kansanedustaja ja ministeri.


title: Ilmari Auer

text: Auerin vanhemmat olivat talollinen "Karl Gustaf Tappura" ja "Mariana Vilhelmina Kukkola". Hän pääsi ylioppilaaksi 1900 ja suoritti Tanskassa agronomin tutkinnon 1904 ja sen jälkeen Suomessa filosofian kandidaatin tutkinnon 1909. Auer oli Elisenvaaran maanviljely- ja karjanhoitokoulujen opettajana 1904–1905, Uudenmaan läänin maanviljelysseuran sihteerinä ja maatalouskonsulenttina 1905–1907 ja Tuusulan kansanopiston ja Sörnäisten kristillisen kansanopiston opettajana 1909–1911.


title: Ilmari Auer

text: Auer toimi MTK:n sihteerinä 1917–1918, Valtion viljakonttorin johtajana 1922–1924, Hypoteekkiyhdistyksen agronomina 1931–1940 ja 1942–1944 sekä maatalousministeriön tuotanto-osaston ylimääräisenä esittelijänä 1941–1942. Auer oli myös maanviljelijänä Tuusulassa 1909–1914 ja 1926–1963, Helsingin maalaiskunnassa 1910–1916 sekä Jaalassa 1916–1926.


title: Ilmari Auer

text: Politiikassa Auer oli Edistyspuolueen kansanedustajana 1919–1921 ja 1924–1926 sekä Maalaisliiton kansanedustajana 1929–1930 edustaen Uudenmaan läänin vaalipiiriä. Maalaisliiton edustajana Auer oli Ingmanin II hallituksessa apulaismaatalousministerinä 1924 ja maatalousministerinä 1924–1925.


title: Ilmari Auer

text: Auer sai maanviljelysneuvoksen arvon 1947 ja Helsingin yliopiston maatalous- ja metsätieteiden kunniatohtorin arvon 1958.


title: Axel Palmgren

text: Axel Palmgren (3. maaliskuuta 1867 Helsinki – 19. helmikuuta 1939 Helsinki) oli Suomen Työnantajain Keskusliiton (STK) toimitusjohtaja ja ruotsalaisen kansanpuolueen kansanedustaja ja ministeri.